tripathysagar/odia_wiki huggingface dataset:
ନୋଟା ଅର୍ଥାତ  "ଉପରୋକ୍ତ ମଧ୍ୟରୁ କେଉଁଟି ନୁହେଁ"   (ଇଂରାଜୀ ଭାଷାରେ ) ଏକ ବିକଳ୍ପରୂପରେ ଅଧିକାଂଶ ଭାରତୀୟ ମତଦାତାମାନଙ୍କୁ ପ୍ରଦାନ କରାଯାଇଛି  । ନୋଟାକୁ ଉପଯୋଗ କରି କେଉଁବି ନାଗରିକ ନିର୍ୱାଚନରେ ଲଢ଼ୁଥିବା କୌଣସି ଜଣଙ୍କୁବି ଭୋଟ ନଦେବା ପାଇଁ, ନୋଟାରେ ଭୋଟ ଦେଇପାରନ୍ତି । କିନ୍ତୁ, ଭାରତରେ ନୋଟାକୁ ଅଧିକ ଭୋଟ ମିଳିଥିଲେ ମଧ୍ୟ ଜିତିଥିବା ପ୍ରାଥୀକୁ ନାକଚ କରିବାର ପ୍ରକ୍ରିୟା ନାହିଁ । ସେଥିପାଇଁ, ଏହା କେବଳ ଏକ ନକାରାତ୍ମକ ପ୍ରତିକ୍ରିୟା ଦେଉଥିବା ବିଧି ଅଟେ । ନୋଟାର କୌଣସି ନିର୍ବାଚନ ମୂଲ୍ୟ ରହେ ନାହିଁ । ନୋଟା ଭାରତୀୟ ମତଦାତାଙ୍କ ମଧ୍ୟରେ ଲୋକପ୍ରିୟତା ହାସଲ କରିପାରିଛି । ଉଦାହରଣ ସ୍ୱରୂପ, ଗୁଜରାଟରେ ହୋଇଥିବା ବିଧାନ ସଭା ନିର୍ବାଚନ  (୨୦୧୭), କର୍ଣ୍ଣାଟକ  (୨୦୧୮) , ମଧ୍ୟପ୍ରଦେଶ  (୨୦୧୮) ଏବଂ ରାଜସ୍ଥାନ  (୨୦୧୮) ରେ ଅନେକ ନିର୍ବାଚନ ମଣ୍ଡଳୀରେ ନୋଟାକୁ ବିଜୟୀ ପ୍ରାଥୀର ଭୋଟ ବ୍ୟବଧାନରୁ ଅଧିକ ଭୋଟ ମିଳିଥିଲା  ।
ନବଦ୍ୱୀପ ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ନଦିଅ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନବଦ୍ୱୀପ ସହରର ମୋଟ ଜନସଂଖ୍ୟା ୧୧୫୦୩୬ ଅଟେ । ସେଥି ମଧ୍ୟରୁ ୫୦.୬୫% ଜଣ ପରୁଷ ହୋଇଥିବା ବେଳେ ୪୯.୩୫% ଜଣ ନାରୀ ଅଟନ୍ତି । ନବଦ୍ୱୀପର ସାକ୍ଷରତା ହାର ୭୫.୪୯% ଅଟେ । ଏହା ଜାତୀୟ ହାରଠାରୁ -୧୦.୬୫% ପ୍ରତିଶତ କମ ଅଟେ । ସେଥିରୁ ୪୦.୭୬% ପ୍ରତିଶତ ପୁରୁଷ ଓ ୩୪.୭୪% ନାରୀ ଅଟନ୍ତି । ୮.୬୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ନବଦ୍ୱୀପର ସରକାରୀ ଭାଷା ଅଟେ ।
ଦୁର୍ଗମଛେଦିନୀ, ଦୁର୍ଗତିନାଶିନୀ, ଶକ୍ତି ସ୍ୱରୂପିଣୀ, ତ୍ରିଶୂଳଧାରିଣୀ, ବଳଦାୟିନୀ, ମହିଷମର୍ଦ୍ଦିନୀ, ଚଣ୍ଡମୁଣ୍ଡ ବିନାଶିନୀ ମା  ଦୁର୍ଗା ହେଉଛନ୍ତି ସମସ୍ତ ଶକ୍ତିର ଅଧିଷ୍ଠାତ୍ରୀ ଦେବୀ । ମା  ଦୁର୍ଗା ହେଉଛନ୍ତି ମୋକ୍ଷଦାତ୍ରୀ, ମଙ୍ଗଳମୟୀ । ମା  ଦୁର୍ଗାଙ୍କୁ ଉପାସନା କଲେ ମଣିଷ ଧର୍ମ   ଅର୍ଥ   କାମ   ମୋକ୍ଷ ଚତୁର୍ବର୍ଗର ଫଳପ୍ରାପ୍ତି କରିଥାଏ । ଦୁର୍ଗାସାଧନାର ପ୍ରାପ୍ତିଫଳ ଅସୀମ ଏବଂ ଅନନ୍ତ । ଏକଦା ଦେବତାମାନେ ମାତାଦୁର୍ଗାଙ୍କୁ ଷୋଡଶ ଉପଚାରରେ ପୂଜା କଲେ । ଦେବତାମାନଙ୍କ ପୂଜାରେ ସନ୍ତୁଷ୍ଟ ହୋଇ ଦୁର୍ଗତିନାଶିନୀ ଦୁର୍ଗା କହିଲେ     ହେ ଦେବଗଣ, ମୁଁ ତୁମ୍ଭମାନଙ୍କ ପୂଜାରେ ସନ୍ତୁଷ୍ଟ । ମୁଁ ତୁମ୍ଭମାନଙ୍କୁ ଏକ ଦୁର୍ଲଭବସ୍ତୁ ପ୍ରଦାନ କରିବି   । ଦୁର୍ଗାଙ୍କ କଥା ଶୁଣି ଦେବତାମାନେ କହିଲେ     ହେ ମା  ଦୁର୍ଗା ଆପଣ ଆମ୍ଭମାନଙ୍କର ଶତ୍ରୁ ମହିଷାସୁର, ଚଣ୍ଡମଣ୍ଡ ଓ ଶୁମ୍ଭନିଶୁମ୍ଭ ଆଦି ଦାନବମାନଙ୍କୁ ସଂହାର କରିଛନ୍ତି । ଆପଣ ଭକ୍ତମାନଙ୍କ ପାଇଁ କଳ୍ପବୃକ୍ଷ ଅଟନ୍ତି । ଆମ୍ଭେମାନେ ଆପଣଙ୍କର ଶରଣାପନ୍ନ । ଆପଣ ସଂକଟରେ ପଡ଼ିଥିବା ଭକ୍ତମାନଙ୍କୁ କିପରି ରକ୍ଷା କରନ୍ତି ସେହି କଥା ଆମ୍ଭ ନିକଟରେ ପ୍ରକାଶ କରନ୍ତୁ । ଦେବତାମାନଙ୍କର ପ୍ରାର୍ଥନା ଶୁଣି ଦୁର୍ଗାଦେବୀ କହିଲେ   ହେ ଦେବଗଣ, ମୁଁ ଯେଉଁ କଥା ତୁମ୍ଭମାନଙ୍କ ନିକଟରେ ପ୍ରକାଶ କରିବାକୁ ଯାଉଛି ତହ ଅତ୍ୟନ୍ତ ଦୁର୍ଲଭ ଅଟେ । ମୋର ବତିଶିଟି ନାମମାଳା ସମସ୍ତ ବିପଦକୁ ବିନାଶ କରି ଭକ୍ତର ସଂକଟମୋଚନ କରିଥାଏ । ତ୍ରିଭୁବନରେ ଏପରି ଦୁର୍ଲଭ ସ୍ତୁତି କିଛି ନାହିଁ । ଏହା ଖୁବ୍ ଗୋପନୀୟ । ଏହିସ୍ତୁତି ମନଦେଇ ଶ୍ରବଣ କର । ଏହି ସ୍ତୁତିଟି ହେଲା   ମା  ଦୁର୍ଗାଙ୍କ ଏହି ଦୁର୍ଲଭ ସ୍ତୁତିକୁ ଯିଏ ଗାନ କରେ ତା ର ସମସ୍ତ ପ୍ରକାର ଭୟ ଓ ଦୁଃଖକଷ୍ଟ ବିନାଶ ହୁଏ । ମଣିଷ କୌଣସି ବିପଦରେ ପଡ଼ିଲେ ଏହି ସ୍ତୋତ୍ର ଜପ କଲାମାତ୍ରେ ତା ର ବିପଦ କଟିଯାଏ । ମଣିଷର ବିପଦ ସମୟରେ ଏହା ହେଉଛି ଭୟନାଶକ ସ୍ତୁତି । ଯେଉଁ ମଣିଷ ବିପଦରେ ପଡ଼ି ଦୁର୍ଗାଙ୍କର ଏହି ବତିଶିଟି ନାମକୁ ହଜାର ଥର, ଦଶହଜାର ଥର କିମ୍ବା ଏକଲକ୍ଷ ଥର ପାଠ କରେ ସେହି ମନୁଷ୍ୟର ନିଶ୍ଚିତ ଭାବରେ ସମସ୍ତ ବିପଦ ଲାଘବ ହୋଇଥାଏ । ମାତା ଦୁର୍ଗା ପୁନର୍ବାର ଦେବତାମାନଙ୍କୁ କହିଲେ   ହେ ଦେବଗଣ, ମଣିଷ ମାଟିରେ ମୋର ଅଷ୍ଟଭୁଜା ମୂର୍ତ୍ତି ନିର୍ମାଣ କରି ଆଠଗୋଟି ବାହୁରେ ଗଦା, ଖଡ୍ଗ, ତ୍ରିଶୂଳ, ବାଣ, ଧନୁ, ପଦ୍ମ, ଢାଲ ଏବଂ ମୁଦ୍ଗର ଧାରଣ କରାଇ ମୋତେ ପୂଜା କରିବ । ସେହି ମାଟିର ମୂର୍ତ୍ତିରେ ମୋର ତ୍ରିନେତ୍ର ଥିବ ଏବଂ ମସ୍ତକରେ ଚନ୍ଦ୍ରମା ଥିବ । ମୋତେ ରକ୍ତବର୍ଣ୍ଣର ବସ୍ତ୍ର ପରିଧାନ କରାଇବ । ମୋର ବାହନ ସିଂହ ଥିବ । ମୋର ଏହି ସ୍ୱରୂପ ମହିଷାସୁରକୁ ନିଧନ କରୁଥିବ । ଏହିପରି ମୂର୍ତ୍ତି ନିର୍ମାଣ କରି ମଣିଷ ମୋତେ ଉପାସନା କଲେ ତା ର ସମସ୍ତ ଭୟ ଦୂରହେବ ।
ଗୁଗଲ ଆଡ଼ସେନ୍ସ ହେଉଛି ଗୁଗଲର ଏକ ସ୍ୱତନ୍ତ୍ର ସେବା ଯାହାକି ଗୁଗଲ ନେଟୱର୍କ ୱେବସାଇଟ ଗୁଡିକରେ ଲେଖା ଏବଂ ଛବି ମାନଙ୍କଦ୍ୱାରା ନିଜର ବିଜ୍ଞାପନ ଗୁଡିକୁ ପ୍ରଚାର ଏବଂ ପ୍ରସାର କରିବା ପାଇଁ, ଏହି ସେବା ସହ ସମ୍ପୃକ୍ତ ପ୍ରକାଶକମାନଙ୍କୁ ଅନୁମତି ଦେଇଥାଏ । ଏଥିରେ ଦିଆଯାଇଥିବା ବିଷୟ ବସ୍ତୁ ଗୁଡିକୁ ଗୁଗଲଦ୍ୱାରା ଯାଞ୍ଚ କରାଯାଇ ଗୁଗଲ ନିଜର ବିଜ୍ଞାପନ ସେବାରେ ଉପଲବ୍ଧ କରାଯାଇଥାଏ । ଆଡ଼ସେନ୍ସ ମୂଖ୍ୟତଃ କ୍ଲିକ ଏବଂ ଇଂପ୍ରେସନ ଅନୁସାରେ ଆଡ଼ସେନ୍ସ ପଡିଥିବା ୱେବସାଇଟର ମାଲିକ ମାନଙ୍କୁ ବିଜ୍ଞାପନର ମୂଲ୍ୟ ଦେଇ ଥାଏ । ମଝିରେ ଗୁଗଲ ଆଡ଼ସେନ୍ସରେ ଥିବା ୱେବସାଇଟ ଗୁଡିକରେ କିଛି ବି କାର୍ଯ୍ୟ ପାଇଁ ପଇସା ଦେଉ ଥିଲା, କିନ୍ତୁ ୨୦୦୮ ମସିହାରୁ ନିଜର ଡବଲକ୍ଲିକ ସେବା ଆରମ୍ଭ କଲାପରେ ପୁରୁଣା ସେବାଟିକୁ ବନ୍ଦ କରିଦେଇ ଥିଲା । ଇତିହାସ ୨୦୦୩ ମସିହାରୁ ଗୁଗଲଦ୍ୱାରା ଆରମ୍ଭ ହିଇଥିବା ଏହି ଆଡ଼ସେନ୍ସ ସେବାଟି ପୂର୍ବରୁ କଣ୍ଟେଣ୍ଟ ଟାର୍ଗେଟିଙ୍ଗ ପ୍ରଚାର ନାମରେ ନାମିତ ଥିଲା । ଆଡ଼ସେନ୍ସ ନାମଟି ପ୍ରଥମ କରି ଆଡ଼ସେନ୍ସର ଏକ ବିକଳ୍ପ ଅପ୍ଲାଏଡ଼ ସିମେଣ୍ଟିକଦ୍ୱାରା ବ୍ୟବହାର କରାଯାଇଥିଲା । ଗୁଗଲ ଅପ୍ଲାଏଡ଼ ସିମେଣ୍ଟିକକୁ ଅଧିକୃତ କଲାପରେ ନିଜର ପୁରୁଣା ସେବଟିକୁ ଆଡ଼ସେନ୍ସ ନାମରେ ନାମିତ କରିଥିଲା । କିଛି ଦିନପରେ କିଛି ଆଡ଼ସେନ୍ସ ବ୍ୟବହାରକାରୀ ଆଡ଼ସେନ୍ସ ପ୍ରସଙ୍ଗ ବାହାର ବିଜ୍ଞାପନ ଦେଖାଉ ଥିବାର ଅଭିଯୋଗ ଆଣିଥିଲେ । ଏହାର ଫଳ ସ୍ୱରୂପ, ୨୦୦୪ ମସିହାରେ ଗୁଗଲ ପୁରୁଣା ଅସନ୍ତୁଷ୍ଟ ବ୍ୟବହାରକାରୀଙ୍କୁ ଆଡ଼ସେନ୍ସ ସେବାରୁ ବହାରିଯିବାର ଅନୁମତି ପ୍ରଦାନ କରିଥିଲା ।
ପୋଲିସ୍ ବାବୁ ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଜୟ ରାଉତ । ରଜନୀ ରଞ୍ଜନ ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ଶୈଳେନ୍ଦ୍ର ପରିଡ଼ା ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀକାର ଗୁଡ୍‌ଲି ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁଭାଶିଷ ଶର୍ମା ଓ ସାୟଲ ବାନାର୍ଜୀ । ଭୂପତି ତ୍ରପାଠୀ, କ୍ରିଷ୍ଣା କର, ପିଣ୍ଟୁ ନନ୍ଦ, କାଳିଆ, ଚୌଧୁରୀ ଜୟପ୍ରକାଶ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଡିସେମ୍ବର ୧୧ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ସୁଭାଶିଷ ଶର୍ମା ସାୟଲ ବାନାର୍ଜୀ ଭୂପତି ତ୍ରିପାଠୀ କ୍ରିଷ୍ଣା କର ପିଣ୍ଟୁ ନନ୍ଦ କାଳିଆ ଚୌଧୁରୀ ଜୟପ୍ରକାଶ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌‌ଲି ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଲିପ୍ସା ମହାପାତ୍ର, କୁଳଦୀପ ପଟ୍ଟନାୟକ, ଶଶାଙ୍କ ଶେଖର, ଜ୍ୟୋତିର୍ମୟୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୯ ଡିସେମ୍ବର ୨୦୨୨ରେ ଏହି କଥାଚିତ୍ରଟିର ଅଡ଼ିଓ ରିଲଜ୍ ହୋଇଥିଲା ।
ରକ୍ତବାନ୍ତି  (ଇଂରାଜୀରେ : , : ) ଏକ ଲକ୍ଷଣ ଯେଉଁଥିରେ ରକ୍ତବାନ୍ତି ହୁଏ  । ଅନେକ ସମୟରେ କାଶରେ ମଧ୍ୟ ରକ୍ତ ପଡ଼େ ଓ ଏହି ରୋଗୀ ସଂଖ୍ୟା ଅଧିକ । ଏହାକୁ ଇଂରାଜୀରେ କୁହାଯାଏ । ଏହି ଦୁଇ ଲକ୍ଷଣ ସମାନ ନୁହେଁ ଓ ସାବଧାନତା ସହ ଲକ୍ଷଣ ଇତିହାସ ରୋଗୀଠାରୁ ସଂଗ୍ରହ କରିବାକୁ ହୁଏ । ଲକ୍ଷଣ ରୋଗୀ ରକ୍ତ ବାନ୍ତି କରେ । କାରଣ ମାଲ୍ଲୋରୀ- ୱେସ ସିଣ୍ଡ୍ରୋମ : ଏସୋଫେଗସରେ ରକ୍ତାକ୍ତ କ୍ଷତ, ଅଧିକ ବାନ୍ତିଲାଗିବା ହେତୁ ହୁଏ । ପାକସ୍ଥଳୀ ବା ଏସୋଫେଗସର ଭତର ଆସ୍ତରଣରେ ସାମାନ୍ୟ କ୍ଷତ ହେଲେ । ପାଟି, ନାକ ଓ ଗଳାରୁ ରକ୍ତସ୍ରାବ ହୋଇ ଢ଼ୋକି ହୋଇଯା‌ଇଥିଲେ । ଖାଦ୍ୟନଳୀର ଅସ୍ୱାଭାବିକ ରକ୍ତନଳୀମାନଙ୍କରୁ   ରକ୍ତସ୍ରାବ ହେଲେ । ଏସୋଫେଗସ ବା ପାକସ୍ଥଳୀରେ ଅର୍ବୁଦ   ହେଲେ । ବିକିରଣର ବିଷାକ୍ତ ପ୍ରଭାବ   ଭୁତାଣୁ ଜନିତ ରକ୍ତାକ୍ତ-ଜ୍ୱର ।   ଗ୍ୟାସ୍ଟ୍ରୋଏଣ୍ଟେରାଇଟିସ   ଗ୍ୟାସ୍ଟ୍ରାଇଟିସ   ପେପ୍ଟିକ ଅଲସର   କ୍ରନିକ ଭୁତାଣୁ ଜନିତ ହେପାଟାଇଟିସ   ଅନ୍ତନଳୀ ସିସ୍ଟୋସୋମିଆସିସ   ଧୁମ୍ରପାନ ଇତିହାସ ଅପରେଶନ ଜନିତ କ୍ଷତ   ଜଲିଞ୍ଜର‌- ଏଲିସନ ସିଣ୍ଡ୍ରୋମ  ( - : ) ଆଟ୍ରିଓ-ଏସୋଫେଜିଆଲ ଫିସ୍ଛୁଲା  ହଲଦିଆ ଜ୍ୱର   ଚିକିତ୍ସା ରକ୍ତବାନ୍ତି ଏକ ଜରୁରୀକାଳୀନ ଚିକିତ୍ସା ଆବଶ୍ୟକ କରେ  । ଅଧିକ ରକ୍ତସ୍ରାବ ହେଲେ ରୋଗୀର ସକ୍ ହୋଇଯିବ । ସ୍ୱଳ୍ପ ରକ୍ତ କ୍ଷୟ ରୋଗୀକୁ ଓମେପ୍ରାଜଲ   ଔଷଧ ସାଧାରଣତଃ ଦିଆଯାଏ । ଯଦି ହେମୋଗ୍ଲୋବିନ୍ ସ୍ତର ୮.୦ ଗ୍ରା/ଡେଳିରୁ କମ ଥାଏ, ତେବେ ରକ୍ତ ଟ୍ରାନ୍ସଫ୍ୟୁଜନ ଦିଆଯାଏ ଓ ଏଣ୍ଡୋସ୍କୋପି ପରୀକ୍ଷା କରିବା ପର୍ଯ୍ୟନ୍ତ ପାଟିବାଟେ ଖାଇବା ବନ୍ଦ କରିଦିଆଯାଏ । ଉଲ୍ଲେଖଯୋଗ୍ୟ ରକ୍ତ କ୍ଷୟ ସକ୍ ଚିକିତ୍ସା କରାଯାଏ, ସାଲାଇନ ଓ ଅନ୍ୟାନ୍ୟ ତରଳ ପଦାର୍ଥ ଓ ରକ୍ତ ଆବଶ୍ୟକ ମତେ ଦିଆଯାଏ । ଆଶୁ ଏଣ୍ଡୋସ୍କୋପି କରାଯାଏ । ରକ୍ତସ୍ରାବ ସ୍ଥାନ ଜଣା ନ ପଡ଼ିଲେ ଲାପାରୋଟୋମି ଅପରେଶନ କରି ରକ୍ତସ୍ରାବ ବନ୍ଦ କରିବା ପଦକ୍ଷେପ ନିଆଯାଏ । ଶ୍ୱାସନଳୀ ଖୋଲା ରଖିବା ନିମନ୍ତେ ଏଣ୍ଡୋଟ୍ରାକିଆଲ ଟ୍ୟୁବ ଦିଆଯାଏ ।
ଭିସ୍ତାରା - ଟାଟା ଏସ.ଆଇ.ଏ. ପ୍ରାଇଭେଟ ଲିମିଟେଡ଼ର ଭାରତୀୟ ଘରୋଇ ଏୟାରଲାଇନ ଅଟେ ଯାହାର ମୁଖ୍ୟ କାର୍ଯ୍ୟାଳୟ ଗୁଡ଼ଗାଓଁ, ହରିୟାଣାରେ ତଥା ମୁଖ୍ୟ ଆଧାର କେନ୍ଦ୍ର ଇନ୍ଦିରା ଗାନ୍ଧୀ ଇଣ୍ଟରନ୍ୟାସନାଲ ଏୟାରପୋର୍ଟ, ଦିଲ୍ଲୀରେ ରହିଛି । ଟାଟା ସନ ଏବଂ ସିଙ୍ଗାପୁର ଏୟାରଲାଇନ ଦିଲ୍ଲୀ ଏବଂ ମୁମ୍ବାଇର ମଧ୍ୟରେ ନିଜର ପ୍ରଥମ ଉଡାଣ ସହିତ 1 ଜାନୁଆରୀ 2015 ମସିହାରେ ନିଜର ସେବା ଆରମ୍ଭ କରିଥିଲା। ଜୁନ 2016 ମାସ ଶେଷ ଆଡ଼କୁ ପାଖାପାଖି 20 ଲକ୍ଷ ଲୋକ ଏହାଦ୍ୱାରା ଉଡାଣ ସେବା ପ୍ରାପ୍ତ କରିଥିଲେ ଏବଂ ଏପ୍ରିଲ 2016 ପର୍ଯ୍ୟନ୍ତ ଭାରତୀୟ ଘରୋଇ ବୀମାନ ମାର୍କେଟରେ ଏହାର ଅଂଶୀଦାର 2.3 ପ୍ରତିଶତ ପର୍ଯ୍ୟନ୍ତ ହୋଇଯାଇଥିଲା । ବର୍ତ୍ତମାନ ଏହି ଏୟାରଲାଇନ ନିଜ ଏୟାର ବସ 320 ବୀମାନ ସହିତ ପାଖାପାଖି 18 ଗନ୍ତବ୍ୟ ପାଇଁ ଉଡାଣ ଭରିଛି । ଭିସ୍ତାରା ଭାରତରେ ଘରୋଇ ଉଡାଣ ସେବା ପାଇଁ ପ୍ରିମୀୟମ ଇକୋନୋମୀ ସିଟ ପ୍ରଦାନ କରୁଥିବା ପ୍ରଥମ ଏୟାରଲାଇନ ଅଟେ । ଟାଟା ସନ ଏବଂ ସିଙ୍ଗାପୁର ଏୟାରଲାଇନ ମଧ୍ୟରେ ସଂଯୁକ୍ତ ଉଦ୍ୟମ ଯୁକ୍ତ ଏକ ଭାରତୀୟ ଏୟାରଲାଇନର ପରିଚାଲନ ପାଇଁ 1990 ଦଶକରେ ହିଁ ପ୍ରୟାସ ଆରମ୍ଭ ହୋଇଥିଲା ପରନ୍ତୁ ବୀମାନ ଯାତାୟତ ନିୟମକର ମଞ୍ଜୁରୀ ମିଳି ନ ପାରିବାରୁ ଏହି ଉପକ୍ରମ ପାଖାପାଖି ଦୁଇ ଦଶକ ପରେ 2013 ମସିହାରେ ଆରମ୍ଭ ହୋଇ ପାରିଲା । 2012 ମସିହାରେ ଉଡାଣ କ୍ଷେତ୍ରରେ 41 ପ୍ରତିଶତ ବିଦେଶୀ ଭାଗିଦାରୀର ଅନୁମତି ପ୍ରଦାନ କରିବା ପାଇଁ ଭାରତ ସରକାରଙ୍କ ନିର୍ଣ୍ଣୟ ପରେ ଦୁଇଟିଯାକ କମ୍ପାନୀ ଭାରତରେ ସଂଯୁକ୍ତ ଉଦ୍ୟମର ଗଠନକୁ ଅନ୍ତିମ ସ୍ୱରୂପ ପ୍ରଦାନ କରିଥିଲେ । ଏହାର ପରିଣାମ ସ୍ୱରୂପ ଟାଟା ଏସ.ଆଇ.ଏ ଏୟାରଲାଇନ ଲିମିଟେଡ଼ ସ୍ୱାମୀତ୍ୱରେ ଏକ ପ୍ରିମୀୟମ ସମ୍ପୂର୍ଣ୍ଣ ସର୍ଭିସ ଏୟାରଲାଇନ ଲଞ୍ଚ କରିବାର ନିର୍ଣ୍ଣୟ ନିଆଗଲା ଯାହା ଭାରତର ବଜେଟ ଏୟାରଲାଇନର ବୀମାନ କ୍ଷେତ୍ରରେ ଉଚ୍ଚ ବର୍ଗ ପାଇଁ ନିର୍ଦ୍ଧିଷ୍ଟ ସେବା ପ୍ରଦାନ କରିପାରନ୍ତୁ। ଅକ୍ଟୋବର 2013 ମସିହାରେ ଭାରତର ଫରେନ ଇନଭେଷ୍ଟମେଣ୍ଟ ପ୍ରମୋସନ ବୋର୍ଡ , ଏସ.ଆଇ.ଏକୁ ଏହି ଏୟାରଲାଇନରେ 49 ପ୍ରତିଶତ ଭାଗିଦାରୀ ହେବାର ଅନୁମତି ଦେଇଥିଲେ । ଏହାପରେ ଦୁଇ ମୂଳ କମ୍ପାନୀ ଏହି ଉପକ୍ରମରେ 100 ମିଲିୟନ ଡ଼ଲାରର ଆରମ୍ଭିକ ନିବେଶ କରିବାର ନିର୍ଣ୍ଣୟ କରିଥିଲା ଏବଂ ଟାଟା ସନ ତଥା ସିଙ୍ଗାପୁର ଏୟାରଲାଇନ କ୍ରମଶଃ 51% ଏବଂ 49%ର ଅଂଶୀଦାର ପ୍ରାପ୍ତ କରିଥିଲା । ଏହି ଟାଟା ସନର ଭାରତୀୟ ବୀମାନ ଜଗତରେ ଦ୍ୱିତୀୟ ପାଳିର ଆରମ୍ଭ ଥିଲା ଏବଂ ଏହାର ଏୟାର ଏସିଆ ଇଣ୍ଡିଆରେ ମଧ୍ୟ ଭାଗିଦାର ଥିଲା । କମ୍ପାନୀର ବୀମାନ କ୍ଷେତ୍ରରେ ପ୍ରଥମ ପାଳି1930 ମସିହାରେ ଟାଟା ଏୟାରଲାଇନର ସ୍ଥାପନା ସହିତ ହୋଇଥିଲା ଯାହା ରାଷ୍ଟ୍ରୀୟକରଣ ପରେ ଏୟାର ଇଣ୍ଡିଆର ନାମ ସହିତ ଜଣାଯାଏ । କମ୍ପାନୀ 11 ଅଗଷ୍ଟ 2014 ମସିହାରେ ଭିସ୍ତାରା ବ୍ରାଣ୍ଡକୁ ଲଞ୍ଚ କରିଥିଲା । ଏହି ନାମ ସଂସ୍କୃତର  "ବିସ୍ତ୍ରୁତ"  ଶବ୍ଦରୁ ପ୍ରେରିତ ହୋଇଛି ଯାହାର ଅର୍ଥ ହେଉଛି  "ଅସୀମିତ କ୍ଷେତ୍ର"  ଅଟେ । ଭିସ୍ତାରା 15 ଡିସେମ୍ବର 2014 ଡ଼ାଇରେକ୍ଟରେଟ ଜେନେରାଲ ଅଫ ସିଭିଲ ଏବିୟେସନରୁ ଏୟାର ଅପରେଟର ସାର୍ଟିଫିକେଟ ପ୍ରାପ୍ତ କରିଥିଲା ଏବଂ 9 ଜାନୁଆରୀ 2015ରୁ ନିଜ ସେବା ଆରମ୍ଭ କରିଥିଲା । ଏହି ଏୟାରଲାଇନ ମୁମ୍ବାଇର ଛତ୍ରପତି ଶିବାଜୀ ଇଣ୍ଟରନ୍ୟାସନାଲ ଏୟାରପୋର୍ଟର ଟର୍ମିନାଲ 2ରୁ ସେବା ପ୍ରଦାନ କରୁଥିବା ପ୍ରଥମ ଭାରତୀୟ ଏୟାରଲାଇନ ଥିଲା । 24 ଅଗଷ୍ଟ 2015 ମସିହାରୁ ଭିସ୍ତାରା ଏବିୟେସନ ସିକ୍ୟୁରୀଟି ଟ୍ରେନିଂ ଇନଷ୍ଟିଚ୍ୟୁଟର ସ୍ଥାପନ କରିଥିଲା ଯେଉଁଠାରେ ସେ ନିଜର କାକପିଟ ଓ କ୍ୟାବିନ କ୍ର୍ୟୁ ସିକ୍ୟୁରୀଟି ଷ୍ଟାଫ ଏବଂ ବୀମାନ ଜଗତରେ ଯୋଡି ହୋଇଥିବା ଅନ୍ୟ ସେବା ଗୁଡିକର ପ୍ରଶିକ୍ଷଣ ପ୍ରଦାନ କରିଥାଏ । ଏହାକୁ ବ୍ୟୁରୋ ଅଫ ସିଭିଲ ଏବିୟେଶନ ସିକ୍ୟୁରୀଟିଦ୍ୱାରା ସମସ୍ତ ପ୍ରକାର ଆବଶ୍ୟକୀୟ ମାନ୍ୟତା ମିଳିପାରିଛି । ନିଜ ସେବାର ପ୍ରଥମ ମାସରୁ ହିଁ ଭିସ୍ତାରା 90%ର ଅନ ଟାଇମ ପ୍ରଦର୍ଶନ ହାସିଲ କରିଥିଲା ଯାହା ସମସ୍ତ ଭାରତୀୟ ବୀମାନ ସେବାଗୁଡ଼ିକଠାରୁ ଅଧିକ ଅଟେ । କମ୍ପାନୀ ସମ୍ବନ୍ଧୀୟ ୧୫ ଏପ୍ରିଲରେ ଭିସ୍ତାରା ମିଷ୍ଟର ଫି ଟେକ ଏଓକୁ ଚୀଫ ଏକ୍ଜୁକେଟିଭ ଅଫିସର ଏବଂ ମିଷ୍ଟର ଗୀୟାଁ ମିଗ ଟୋଙ୍କୁ ଚୀଫ କମର୍ଷୀୟାଲ ଅଫିସର ରୂପେ ନିଯୁକ୍ତ କରିଥିଲେ । ମାର୍ଚ୍ଚ ୨୦୧୫ ମସିହାରେ ଭିସ୍ତାରା ନିଜର ନୂତନ ମୁଖ୍ୟ କାର୍ଯ୍ୟାଳୟ ଦି ୱାନ ହରାଇଜନ ସେଣ୍ଟର ଟାୱାର ସେକ୍ଟର ୪୩, ଗୁଡଗାଓଁକୁ ସ୍ଥାନାନ୍ତରିତ କରିଦେଲା । ବୀମାନ ଦଳ ଅକ୍ଟୋବର ୨୦୧୬ ମସିହାରେ ଭିସ୍ତାରାର ବେଡାରେ ୧୩ଟି ଏୟାର ବସ ୩୨୦-୨୦୦ ବୀମାନ ସାମିଲ ଥିଲା । ଏହି ବୀମାନ ଜୁନ ୨୦୧୮ ପର୍ଯ୍ୟନ୍ତ ଏହାର ବେଡାରେ ସାମିଲ କରାଯିବ ।
ଟେର୍ଲିପ୍ରେସିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଟେରିପ୍ରେସ, ହେଉଛି ଏକ ଔଷଧ ଯାହା ହେପାଟୋରେନାଲ୍ ସିଣ୍ଡ୍ରୋମରେ ଜାତ ହେଉଥିବା ବୃକ୍‌କ ସମସ୍ୟା ଓ ସ୍ଫିତ ଗ୍ରାସନଳୀ ଶିରାରୁ  (ଏସୋଫେଜାଲ୍ ଭାରିସେସ) ଜାତ ହେଉଥିବା ରକ୍ତସ୍ରାବ ଇତ୍ୟାଦି ଚିକିତ୍ସା କରିବା ପାଇଁ ବ୍ୟବହୃତ ହୁଏ  । ଏହି ଔଷଧ ଦେଲେ ମୃତ୍ୟୁ ଆଶଙ୍କା ହ୍ରାସ କରିଥାଏ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଅଇ, ଶ୍ୱାସକ୍ରିୟା ବିଫଳତା ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ମେସେଣ୍ଟେରିକ ଇସକେମିଆ ଏବଂ ହୃତ୍‌ପିଣ୍ଡ ସ୍ୱଳ୍ପ ରକ୍ତ‌ତା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ଭାସୋପ୍ରେସିନ୍ ରିସେପ୍ଟର ସକ୍ରିୟକାରୀ ଔଷଧ । ୧୯୭୫ ମସିହାରୁ ଟେର୍ଲିପ୍ରେସିନ ବିଶ୍ୱର ବିଭିନ୍ନ ସ୍ଥାନରେ ଚିକିତ୍ସା କ୍ଷେତ୍ରରେ ବ୍ୟବହାର ହେଉଛି । ୨୦୨୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ଅନୁମୋଦିତ ହୋଇଥିଲା । ୨୦୨୧ ମସିହାରେ ଯୁକ୍ତରାଜ୍ୟରେ ଏହାର ଏକ ୧ ମିଗ୍ରା ଭାଏଲର ମୂଲ୍ୟ ୧୮ପାଉଣ୍ଡ ଥିଲା ।
ଶିବସାଗର ଏକ ଭାରତୀୟ ସହର ଅଞ୍ଚଳ କମିଟି   ଅଟେ । ଏହା ଆସାମର ସିବ୍ସଗର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶିବସାଗର ୨୬.୯୮୪୩ ଉତ୍ତର ଅକ୍ଷାଂଶ ଓ ୯୪.୬୩୭୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୧୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶିବସାଗର ସହରର ମୋଟ ଜନସଂଖ୍ୟା ୬୯୪୪ ଅଟେ । ସେଥି ମଧ୍ୟରୁ ୫୫.୯୩% ଜଣ ପରୁଷ ହୋଇଥିବା ବେଳେ ୪୪.୦୭% ଜଣ ନାରୀ ଅଟନ୍ତି । ଶିବସାଗରର ସାକ୍ଷରତା ହାର ୭୪.୭୦% ଅଟେ । ଏହା ଜାତୀୟ ହାରଠାରୁ ୯.୮୬% ପ୍ରତିଶତ କମ ଅଟେ । ସେଥିରୁ ୪୧.୧୯% ପ୍ରତିଶତ ପୁରୁଷ ଓ ୩୩.୫୧% ନାରୀ ଅଟନ୍ତି । ୧୧.୨୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ଶିବସାଗରର ସରକାରୀ ଭାଷା ଅଟେ ।
ଶିଶୁ ମଲ୍ଟିସିଷ୍ଟମ୍ ଇଫ୍ଲାମେଟୋରି ସିଣ୍ଡ୍ରୋମ , ଯାହା ଶିଶୁଙ୍କ ପ୍ରଦାହକାରୀ ମଲ୍ଟି ସିଷ୍ଟମ୍ ସିଣ୍ଡ୍ରୋମ   ଭାବରେ ମଧ୍ୟ ପରିଛିତ, ଏକ ରୋଗ ଯାହା କୋଭିଡ-୧୯  ( -19) ସହିତ ଜଡିତ ପିଲାମାନଙ୍କଠାରେ ହୁଏ  । ଏହାର ଲକ୍ଷଣ ମଧ୍ୟରେ ଜ୍ୱର ଏବଂ ପେଟ ଯନ୍ତ୍ରଣା, ତରଳ ଝାଡ଼ା, ଲାଲ୍ ଆଖି, ରାସ ବା ବାନ୍ତି ହୋଇପାରେ । ରୋଗ ଜଟିଳ ହେଲେ ହୃତ୍‌ପିଣ୍ଡ, ଫୁସଫୁସ, ବୃକ୍‌କ, ଚର୍ମ କିମ୍ବା ମସ୍ତିଷ୍କ ସମସ୍ୟା ଅନ୍ତର୍ଭୁକ୍ତ ହୋଇପାରେ। ଏହା ସାଧାରଣତଃ କୋଭିଡ ଆକ୍ରମଣର ପ୍ରାୟ ୨ରୁ ୬ ସପ୍ତାହ ପରେ ଘଟିଥାଏ । ମୋଟାପଣରେ ଏହା ଅଧିକ ହୁଏ, ପ୍ରଭାବିତ ବ୍ୟକ୍ତିମାନେ ସାଧାରଣତ ଅନ୍ୟଥା ସୁସ୍ଥ ଥାଆନ୍ତି  ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ପ୍ରଦାହର ପରୀକ୍ଷାଗାର ଚିହ୍ନ ଏବଂ ଏକାଧିକ ଶରୀର ପ୍ରଣାଳୀ ପ୍ରଭାବିତ ହୋଇଥିଲେ ରୋଗ ନିର୍ଣ୍ଣୟ କରାଯାଏ। ପୂର୍ବତନ ଏସଏଆରଏସ-କୋଭ-୨  ( -୨) ଥିଲେ ସେରୋଲୋଜିକ୍ ପରୀକ୍ଷା ଉପଯୋଗୀ ହୋଇପାରେ  । କାୱାସାକି ରୋଗ ଲକ୍ଷଣ ସେହିପରି ଦେଖାଯାଇପାରେ । କୋଭିଡ଼ ଟିକା ଦେଇ ପିଲାମାନଙ୍କୁ ଏହି ରୋଗରୁ ରକ୍ଷା କରି ହୁଏ । ଚିକିତ୍ସା ମୁଖ୍ୟତଃ ସହାୟକ ଯତ୍ନ ଯେଉଁଥିରେ ଶିରାଭ୍ୟନ୍ତର ତରଳ ପଦାର୍ଥ, ଇନୋଟ୍ରୋପ୍ ଏବଂ ଶ୍ୱାସକ୍ରିୟାର ସୁରକ୍ଷା ଆବଶ୍ୟକ ହୋଇପାରେ । ଗୁରୁତର ଅବସ୍ଥାରେ ଏକ୍ସଟ୍ରାକର୍ପୋରିଅଲ ମେମ୍ବ୍ରେନସ ଅମ୍ଳଜାନ   ଆବଶ୍ୟକ ହୋଇପାରେ । ଆଇଭିଆଇଜି  , ଷ୍ଟିରଏଡ ଏବଂ ଆସ୍ପିରିନ ବ୍ୟବହୃତ ହୋଇପାରେ । ପ୍ରଭାବିତଙ୍କ ମଧ୍ୟରୁ ପ୍ରାୟ ୮୦% ଗଭୀର ଚିକିତ୍ସା ଆବଶ୍ୟକ କରନ୍ତି। କୋଭିଡ ସଂକ୍ରମିତ ୩୦୦୦ ପିଲାଙ୍କ ମଧ୍ୟରୁ ଜଣେ ଏହି ରୋଗରେ ପ୍ରଭାବିତ ହୁଏ । ପ୍ରାୟ ୯ ବର୍ଷ ବୟସର ପିଲାମାନେ ସାଧାରଣତଃ ପ୍ରଭାବିତ ହୁଅନ୍ତି । ଯୁକ୍ତରାଷ୍ଟ୍ରରେ ଏହା କଳା ଏବଂ ହିସପାନିକ ପିଲାମାନଙ୍କଠାରେ ଅଧିକ ଦେଖାଯାଏ। ପ୍ରାୟ ୧ରୁ ୨% ପିଲାଙ୍କର ମୃତ୍ୟୁ ଘଟିଥାଏ । ଏହି ଅବସ୍ଥା ପ୍ରଥମେ ଏପ୍ରିଲ୍ ୨୦୨୦ ମସିହାରେ ବର୍ଣ୍ଣନା କରାଯାଇଥିଲା । ପ୍ରାପ୍ତ ବୟଷ୍କ କ୍ଷେତ୍ରରେ ଏହି ଭଳି ଦେଖାଯାଉଥିବା ରୋଗକୁ ମଲ୍ଟିସିଷ୍ଟମ୍ ଇଫ୍ଲାମେଟୋରି ସିଣ୍ଡ୍ରୋମ କୁହାଯାଏ ।
ରୁକ୍ମଣୀ ଦେବୀ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୧୯୭୮ ମସିହାରେ ଓଡ଼ିଆ ଚଳଚ୍ଚିତ୍ର ପରିବାରରୁ ଅଭିନୟ ଆରମ୍ଭ କରିଥିଲେ । ସେ ମଥୁରା ବିଜୟ, ଚିହ୍ନା ଅଚିହ୍ନା, ରାମ ବଳରାମ, ଝିଅଟି ସୀତା ପରି, ଛ ମାଣ ଆଠ ଗୁଣ୍ଠ, ତୁଣ୍ଡ ବାଇଦ, କନ୍ୟାଦାନ, ଯାହାକୁ ରଖିବେ ଅନନ୍ତ, ସୁଭଦ୍ରା ଏବଂ ତୁମକୁ ପାରୁନି ତ ଭୁଲି ଚଳଚ୍ଚିତ୍ରରେ ଅଭିନୟ କରିଥିଲେ ।
ଶ୍ୟାମସୁନ୍ଦରପୁର , ଭାରତୀୟ ରାଜ୍ୟ ଝାଡ଼ଖଣ୍ଡର ଏକ ପ୍ରାଚୀନ ଗ୍ରାମ .ଏହାର ଜନସଂଖ୍ୟା ପ୍ରାୟ 2500 ଓ ଏହା ଢଳଭୂମଗଡ ଓ ବରହଗୁଡା ନିକଟରେ ଅବସ୍ଥିତ ।ଏହି ସ୍ଥାନରେ 9 ତମ ଶତାବ୍ଦୀ ନିର୍ମିତ ପ୍ରାଚୀନ ମନ୍ଦିର ସବୁ ରହିଛି ।
କାଠବେଙ୍ଗ ନିର୍ଦ୍ଧିଷ୍ଟ କେତେକ ବେଙ୍ଗମାନଙ୍କ ପାଇଁ ଏକ ସାଧାରଣ ନାମ, ମୁଖ୍ୟତଃ କୁଳର, ଶୁଷ୍କ, ରୁକ୍ଷ ଚମଡା, ଛୋଟ ଗୋଡ ଏବଂ କୁ ଆବୃତ୍ତ କରିରଖିଥିବା ବଡ଼ ଶୃଙ୍ଗାକୃତି ଶରୀରାଂଶଦ୍ୱାରା ଚିହ୍ନିତ ହୋଇଥାନ୍ତି । ବୈଜ୍ଞାନିକ ବର୍ଗୀକରଣରେ କାଠବେଙ୍ଗ ଏବଂ ସାଧାରଣ ବେଙ୍ଗଙ୍କ ମଧ୍ୟରେ କୌଣସି ଭିନ୍ନତା ସୂଚିତ କରାଯାଇନାହିଁ, ମାତ୍ର ଏହା ପ୍ରସିଦ୍ଧ ସଂସ୍କୃତିମାନଙ୍କରେ ସାଧାରଣଭାବେ ବର୍ଣ୍ଣିତ  (ଲୌକିକ ବର୍ଗୀକରଣ), ଯେଉଁଥିରେ କାଠବେଙ୍ଗମାନଙ୍କୁ ଶୁଷ୍କ ଚମଡା ଓ ଅଧିକତର ଭୂମିରେ ବସବାସଦ୍ୱାରା ଚିହ୍ନିତ କରାଯାଏ  । ଜୈବବୈଜ୍ଞାନିକ ତଥ୍ୟ ବୈଜ୍ଞାନିକ ବର୍ଗୀକରଣରେ କାଠବେଙ୍ଗମାନେ , . କୁଳରେ ସ୍ଥାନିତ । ଗ୍ରନ୍ଥିକୁ ଆବୃତ୍ତ କରିରଖିଥିବା ଶୃଙ୍ଗାକୃତି ଶରୀରାଂଶ ଅନ୍ୟ ଶୃଙ୍ଗାକୃତି ଶରୀରାଂଶମାନଙ୍କଠାରୁ ବଡ଼ । ଏହି ଶୃଙ୍ଗାକୃତି ଶରୀରାଂଶମାନଙ୍କୁ ସାଧାରଣତଃ କୁହାଯାଏ, କିନ୍ତୁ ସେଗୁଡିକ ଭାତୁଡ଼ି ନୁହନ୍ତି, ସେଗୁଡିକ ନିର୍ଦ୍ଧିଷ୍ଟ ଆକାରର, ସୁସ୍ଥ ପ୍ରାଣୀଙ୍କଠାରେ ଦେଖାଯାନ୍ତି ଏବଂ କୌଣସି ସଂକ୍ରମଣଦ୍ୱାରା ସୃଷ୍ଟି ହୋଇନଥାନ୍ତି । ବେଙ୍ଗମାନେ ପୋଖରୀ କିମ୍ବା ହ୍ରଦର ପ୍ରଜନନ ନିମିତ୍ତ ଅନୁଦ୍ଧିଷ୍ଟ ସ୍ଥାନମାନଙ୍କରୁ ପ୍ରଜନନ ନିମିତ୍ତ ସ୍ଥାନମାନଙ୍କୁ ଯାନ୍ତି । ବୋଗର୍ଟ  (୧୯୪୭) ପ୍ରସ୍ତାବ ଦେଇଥିଲେ ଯେ କାଠବେଙ୍ଗର ଡାକ ହିଁ ସେ ପୋଖରୀକୁ ଫେରିଆସିବାର ଗୁରୁତ୍ୱପୂର୍ଣ୍ଣ ସଙ୍କେତ  । ଅନ୍ୟ ଉଭୟଚରଙ୍କ ପରି କାଠବେଙ୍ଗମାନେ ନିଜ ପ୍ରଜନନ ସ୍ଥାନ ପ୍ରତି ନିୟମିତତା   । ପ୍ରତ୍ୟେକ ଆମେରିକୀୟ କାଠବେଙ୍ଗ ପ୍ରଜନନ ପ୍ରକ୍ରିୟା ପାଇଁ ନିଜେ ଜନ୍ମ ହୋଇଥିବା ପୋଖରୀକୁ ହିଁ ଫେରିଥାନ୍ତି ଯେଉଁଠାରେ ସେମାନେ ନିଜ ସହୋଦରମାନଙ୍କୁ ହିଁ ପ୍ରଜନନ ପ୍ରକ୍ରିୟାରେ ସହାୟକ ଭାବେ ଭେଟିଥାନ୍ତି । ଯଦିଓ ଗୋଟିଏ ପ୍ରଜାତି ମଧ୍ୟରେ ଦୁଇ ସହୋଦରଙ୍କ ମଧ୍ୟରେ ପ୍ରଜନନ କ୍ରିୟା ସମ୍ଭବ, ସହୋଦରମାନେ କଦାଚିତ ପ୍ରଜନନରେ ସଂଶ୍ଳିଷ୍ଟ ହୁଅନ୍ତି । କାଠବେଙ୍ଗମାନେ ନିଜ ଘନିଷ୍ଠ ପରିଜନମାନଙ୍କୁ ଚିହ୍ନନ୍ତି ଏବଂ ସେମାନଙ୍କ ସହ ପ୍ରଜନନ କ୍ରିୟା କରନ୍ତି ନାହିଁ । ପୁରୁଷବେଙ୍ଗଦ୍ୱାରା ସୂଚନାରୂପକ ଦିଆଯାଇଥିବା ସ୍ୱର ସଂକେତ ରୂପେ କାର୍ଯ୍ୟ କରିବାର ଅନୁମାନ କରାଯାଏ ଯଦ୍ୱାରା ମାଈବେଙ୍ଗ ନିଜ ପରିଜନକୁ ଚିହ୍ନିଥାଏ । ଏଣୁ ସମ୍ବନ୍ଧୀଙ୍କର ଚିହ୍ନଟିକରଣ ସେମାନଙ୍କ ମଧ୍ୟରେ ପ୍ରଜନନ ଏବଂ ତତପରବର୍ତ୍ତୀ ପ୍ରଜନନ ଅବସାଦକୁ ଏଡାଇଥାଏ । ମନୁଷ୍ୟ ସଂସ୍କୃତିରେ କେନେଥ ଗ୍ରାହାମେଙ୍କର ଉପନ୍ୟାସ ରେ ମିଃ ତୋଡ ଗୋଟିଏ ପ୍ରିୟ ଓ ପ୍ରସିଦ୍ଧ ହାସ୍ୟଚରିତ୍ର, ଯଦିଓ ସ୍ୱାର୍ଥୀ ଓ ନିଜକୁ ଭଲ ପାଉଥିବା ଚରିତ୍ର । ମିଃ ତୋଡ ପୁନଃ ସେହି ପୁସ୍ତକ ଉପରେ ଆଧାରିତ ଏ.ଏ.ମିଳନେଙ୍କଦ୍ୱାରା ରଚିତ ତୋଡ ଅଫ ତୋଡ ହଲ ନାଟକରେ ଦେଖାଦେଇଥିଲେ । .  ' ପ୍ରକୃତରେ ଭାବେ ଯୋଜନା କରାଯାଇଥିଲା, କିନ୍ତୁ ୱାଲଟ ଡ଼ିସନୀଦ୍ୱାରା ଏକ ପାରିବାରିକ ଝୁଲାରୂପେ ବ୍ୟବହାର କରାଗଲା, ଯାହାକି ଡ଼ିସନୀଲ୍ୟାଣ୍ଡର ଆକର୍ଷଣମାନଙ୍କ ମଧ୍ୟରୁ ଅନ୍ୟତମ ଏବଂ ୧୯୫୫ରେ ପାର୍କଟିର ଉଦଘାଟନଠାରୁ ଚାଲୁଅଛି । ଝୁଲାଟି ୧୯୪୯ରେ ନିର୍ମିତ ଦ ଆଡଭେଞ୍ଚର ଅଫ ଇଚାବୋଡ଼ ଆଣ୍ଡ ମିଃ ତୋଡ ଉପରେ ଆଧାରିତ, ଯାହାକି ଗ୍ରାହାମେଙ୍କର ୧୯୦୮ରେ ରଚିତ ଉପନ୍ୟାସରୁ ଆସିଛି । ସଂସ୍କରଣର ଗୋଟିଏ ଝୁଲା ୧୯୭୧ରେ , ସ୍ଥିତ ପାର୍କରେ ଚଳାଯାଉଥିଲା, କିନ୍ତୁ ଏହା ବନ୍ଦ କରାଯାଇଥିଲା ଓ ୧୯୯୮ରେ ସ୍ଥାପନ କରାଗଲା । ଚାଇନିଜ ସଂସ୍କୃତିରେ  (ବା ବେଙ୍ଗ) ଜିନ ଚାନକୁ ପେଙ୍ଗସୁଇ ଅନୁଯାୟୀ ସମୃଦ୍ଧିବର୍ଦ୍ଧକ ଭାବେ ଗ୍ରହଣ କରାଯାଏ  ।
ଭୀମାଶଙ୍କର ମନ୍ଦିର ଏକ ଜ୍ୟୋତିର୍ଲିଙ୍ଗ ମନ୍ଦିର ଯାହା ଭାରତର ମହାରାଷ୍ଟ୍ର ପ୍ରଦେଶରେ ଥିବା ପୁଣେଠାରୁ ୫୦ କିମି ଦୂର ଖେଡ଼ା ତାଲୁକାର ଅବସ୍ଥିତ । ପୁଣେର ଶିବାଜୀନଗରରୁ ୧୨୭ କିମି ଦୂରରେ ପଶ୍ଚିମ ଘାଟ ପର୍ବତମାଳାର ସହ୍ୟାଦ୍ରି ପର୍ବତରେ ଅବସ୍ଥିତ । ଭୀମାଶଙ୍କରଠାରେ ଭୀମା ନଦୀର ଉତ୍ସ ଅଛି । ଏହି ନଦୀ ଦକ୍ଷିଣପୂର୍ବ ଦିଗକୁ ପ୍ରବାହିତ ହୋଇ ରାୟଚୁରଠାରେ କ୍ରୀଷ୍ଣା ନଦୀର ମିଶିଯାଇଛି । ଜ୍ୟୋତିର୍ଲିଙ୍ଗ ଶିବ ମହାପୁରାଣ ଅନୁସାରେ ଏକଦା ବ୍ରହ୍ମା ଓ ବିଷ୍ଣୁଙ୍କର ସୃଷ୍ଟି ବିଷୟରେ ତର୍କ ଲାଗିଥିଲା । ତାଙ୍କୁ ପରୀକ୍ଷା କରିବା ପାଇଁ ତିନି ଲୋକରେ ଏକ ଅଗ୍ନି ସ୍ତମ୍ଭ ତିଆରି କଲେ । ସେହି ଦୁଇ ଜଣ ସେହି ଅଗ୍ନି ସ୍ତମ୍ବରୁ ବାହାରିବା ପାଇଁ ଚେଷ୍ଟା କଲେ । ବ୍ରହ୍ମା ନ ବାହାରି ମିଥ୍ୟା କହିଲେ କିନ୍ତୁ ବିଷ୍ଣୁ ସତ୍ୟ କହିଲେ । ଶିବ ଦ୍ୱିତୀୟ ସ୍ତମ୍ଭ ଭାବରେ ଆବିର୍ଭୂତ ହେଲେ ଓ ବ୍ରହ୍ମା କୌଣସିଠାରେ ପୂଜା ନ ପାଇବାକୁ ଅଭିଶାପ ଦେଲେ କିନ୍ତୁ ବିଷ୍ଣୁ ସର୍ବଦା ପୂଜା ପାଇବାକୁ କହିଲେ । ଜ୍ୟୋତିର୍ଲିଙ୍ଗ ମନ୍ଦିରରେ ଶିବ ଆଲୋକର ଏକ ଅଗ୍ନି ସ୍ତମ୍ଭ ହୋଇ ପୂଜା ପାଇଲେ । ଶିବଙ୍କର ୬୪ ଆକାର ଅଛି ଓ ଜ୍ୟୋତିର୍ଲିଙ୍ଗକୁ ତାହା ସାଥିରେ ରଖିବା ଦ୍ୱନ୍ଦ ନାହିଁ । ବାରଟି ଜ୍ୟୋତିର୍ଲିଙ୍ଗ ସେଠାରେ ଥିବା ଦେବତାଙ୍କ ନାମାନୁସାରେ ଥାଏ, ପ୍ରତ୍ୟେକର ଆକାର ଅଲଗା ଥାଏ । ପ୍ରତ୍ୟେକ ସ୍ଥାନରେ ପ୍ରାଥମିକ ଭାବରେ ଲିଙ୍ଗ ଥାଏ ଯେଉଁ ସ୍ତମ୍ଭର ଆଦି ଓ ଅନ୍ତ ନଥାଏ ଓ ତାହା ଶିବଙ୍କର ଅସୀମ ଗୁଣ ଦେଖାଏ । ବାରଟି ଜ୍ୟୋତିର୍ଲିଙ୍ଗଙ୍କ ନାମ ଯଥାକ୍ରମେ:- ଗୁଜରାଟର ସୋମନାଥ ମନ୍ଦିର, ଆନ୍ଧରରେ ଥିବା ଶ୍ରୀଶୈଳମର ମଲ୍ଲିକାର୍ଜୁନ, ମଧ୍ୟ ପ୍ରଦେଶରେ ଥିବା ଉଜ୍ଜୟନୀର ମହାକାଳେଶ୍ୱର, ମଧ୍ୟପ୍ରଦେଶର ଓଁକାରେଶ୍ୱର, ହିମାଳୟର କେଦାରନାଥ, ମହାରାଷ୍ଟ୍ରର ଭୀମାଶଙ୍କର, ବାରାଣସିର ବିଶ୍ୱନାଥ, ମହାରାଷ୍ଟ୍ରର ତ୍ର୍ୟମ୍ବକେଶ୍ୱର, ଝାଡ଼ଖଣ୍ଡର ବୈଦ୍ୟନାଥ, ଦ୍ୱାରକାର ନାଗେଶ୍ୱର, ରାମେଶ୍ୱରମର ରାମନାଥସ୍ୱାମୀ ମନ୍ଦିର, ଓ ମହାରାଷ୍ଟ୍ରର ଭ୍ରୂଷଣେଶ୍ୱର ମନ୍ଦିର । ପରଳୟମ ବୈଦ୍ୟନାଥମ ଅର୍ଥ ମହାରାଷ୍ଟ୍ରର ପରାଳି । ସ୍ଥାପତ୍ୟ ଭୀମାଶଙ୍କର ମନ୍ଦିରରେ ନାଗରା ଶୈଳୀର ନୂଆ ପୁରୁଣା ସ୍ଥାପତ୍ୟର ନିଦର୍ଶନ ଦେଖିବାକୁ ମିଳେ । ପୁରାତନ ଭାସ୍କର୍ଯ୍ୟର ଅତୀବ ଦକ୍ଷ ସ୍ଥାପତ୍ୟ ଦର୍ଶନ ହୁଏ । ନାନା ଫଡନାଭିସ ଅଷ୍ଟାଦଶ ଶତାବ୍ଦୀରେ ତିଆରି କରେଇଥିବା ଏକ ମନ୍ଦିର ଦେଖିବାକୁ ଅତି ସୁନ୍ଦର । ନାନା ଫଡନାଭିସ ଏହାର ଶିଖର ତିଆରି କରେଇଥିଲେ । ମନ୍ଦିରର ପୂଜା ଓ ସେବା ପାଇଁ ଛତ୍ରପତି ଶିବାଜି ଦାନ କରିଥିଲେ । ଅନ୍ୟାନ୍ୟ ଶିବ ମନ୍ଦିର ଭଳି ଏହି ମନ୍ଦିର ଏକ କମ ସ୍ତରରେ ତିଆରି ହୋଇଛି । ଏଠାକାର ମନ୍ଦିର ଅପେକ୍ଷାକୃତ ନୂତନ ହେଲେ ମଧ୍ୟ ସାହିତ୍ୟରେ ଏହା ବିଷୟରେ ୧୩ଶ ଶତାବ୍ଦୀରେ ସୂଚନା ଅଛି । ସନ୍ଥ ଜ୍ଞାନେଶ୍ୱର ଏହି ମନ୍ଦିର ପରିଦର୍ଶନ କରିଥିଲେ । ରୋମାନ ଶୈଳୀର ଏକ ଅପୂର୍ବ ଘଣ୍ଟ ମନ୍ଦିର ସାମନାରେ ଅଛି । ଏହି ଘଣ୍ଟାରେ ଯୀଶୁ ଓ ମେରୀ ମାତାଙ୍କର ଚିତ୍ର ଅଛି । ଏହି ଘଣ୍ଟଟି ସୀମାଜି ଆପ୍ପା ଉପହାର ଦେଇଥିଲେ । ବସାଇ ଦୁର୍ଗରେ ସୀମାଜି ଆପ୍ପା ପର୍ତ୍ତୁଗିଜଙ୍କୁ ଯୁଦ୍ଧର ପରାସ୍ତ କରି ପାଞ୍ଚଟି ବଡ ଘଣ୍ଟ ସଂଗ୍ରହ କରିଥିଲେ । ସେଥିରୁ ଗୋଟିଏ ଭୀମାଶଙ୍କର ମନ୍ଦିରକୁ ଓ ଆଉ ଗୋଟିଏ କୃଷ୍ଣା ନଦୀ କୂଳରେ ଥିବା ଓଙ୍କାରେଶ୍ୱର ମନ୍ଦିରକୁ ଦାନ କରିଥିଲେ ।
ରେଣ୍ଡୋ ମାଝି ଓଡ଼ିଶାର କଳାହାଣ୍ଡି ଜିଲ୍ଲାର ମୁକ୍ତି ସଂଗ୍ରାମୀ ଆଦିବାସୀ ସର୍ଦ୍ଦାର । ସେ ନିଜ ଭିଟାମାଟି ଏବଂ ଆଦିବାସୀମାନଙ୍କ ସୁରକ୍ଷା ତଥା ଡଙ୍ଗରିଆ ଓ ଝରଣିଆ କନ୍ଧଙ୍କ ଜୀବନଜୀବିକା ପାଇଁ ଇଂରେଜମାନଙ୍କ ବିରୋଧରେ ସ୍ୱର ଉତ୍ତୋଳନ କରି ବିଟିଶଙ୍କ ଗୁଳିମାଡ଼ରେ ୧୮୫୫ ମସିହା ଡିସେମ୍ବର ୧୦ ତାରିଖ ଦିନ ସହିଦ ହୋଇଥିଲେ । ପ୍ରାରମ୍ଭିକ ଜୀବନ ରେଣ୍ଡୋ ମାଝି କଳାହାଣ୍ଡି ଜିଲ୍ଲା ମଦନପୁର ରାମପୁର ବ୍ଳକର ଉର୍ଲାଦାନୀ ଗ୍ରାମରେ ବକେରକାୟା କନ୍ଧ ଡାବିଶ ମାଝିଙ୍କ ଔରସ୍ୟରୁ ଜନ୍ମଗ୍ରହଣ କରିଥିଲେ । ବ୍ରିଟିଶମାନଙ୍କ ଇଂରାଜୀ ଉଚ୍ଚାରନ ଯୋଗୁ ସେ ରେଣ୍ଡୋ ମାଝି ନାମରେ ପରିଚିତ ହେଲେ । ପିଲା ଦିନରୁ ତୀର ଚାଳନା ଓ ନୌକା ଚାଳନା ଆଦିରେ ଦକ୍ଷତା ହାସଲ କରି ଜଣେ ବଳିଷ୍ଠ ବ୍ୟକ୍ତିତ୍ୱ ଭାବେ ନିଜକୁ କନ୍ଧ ସମାଜ ସର୍ଦ୍ଦାର ଭାବେ ପ୍ରତିପାଦିତ କରିଥିଲେ । ସେତେବେଳେ ବ୍ରିଟିଶମାନଙ୍କ ଜନସ୍ୱାର୍ଥ ବିରୋଧୀ ଭୂରାଜସ୍ୱ ଆଇନ ବଳରେ ଚାଷଜମି ଉପରେ କର ବସାଯାଇଥିଲା । ସରକାରଙ୍କ ବିନା ଅନୁମତିରେ ଜଙ୍ଗଲ ସମ୍ପଦ ଆଦିବାସୀମାନେ ଛୁଇଁପାରିବେ ନାହିଁ ବୋଲି ସୁଚନା ଜାରିକରି ଇଂରେଜମାନେ କନ୍ଧମାନଙ୍କ ଉପରେ ନିର୍ଯ୍ୟାତନା ଆରମ୍ଭ କରିଦେଲେ । ଏହା ଫଳରେ ଆଦିବାସୀମାନେ ଏକପ୍ରକାର ଭୂମିହୀନ ହୋଇପଡ଼ିଲେ । ୧୮୪୦-୫୦ ମଧ୍ୟରେ ଜମିଦାରୀ ପ୍ରଥା ବଦଳିଗଲାପରେ ଇଂରେଜ ଏବଂ ଆଦିବାସୀଙ୍କ ମଧ୍ୟରେ ବିଦ୍ରୋହର ସୂତ୍ରପାତ ହୋଇଥିଲା । ମାଝିଙ୍କ ନେତୃତ୍ୱରେ ୧୮୩୭ରୁ ୧୮୫୫ ପର୍ଯ୍ୟନ୍ତ କନ୍ଧମାନେ ଇଂରେଜ ସରକାର ବିରୋଧରେ ସଂଗ୍ରାମ ଜାରି ରଖିଥିଲେ । କନ୍ଧମାନେ ଅତ୍ୟନ୍ତ ନିଷ୍ଠା, ଶ୍ରଦ୍ଧା ଓ ଭକ୍ତିର ସହ ପାଳନ କରୁଥିବା ମେରିଆ ପୂଜା ବା ମଣିଷ ବଳିକୁ ଇଂରେଜ ସରକାର ଦମନ କଲାପରେ ଆଦିବାସୀମାନଙ୍କ ଆନ୍ଦୋଳନ ଉଗ୍ରରୂପ ନେଇଥିଲା । ଇଂରେଜମାନେ ଆଦିବାସୀମାନଙ୍କ ଉପରେ ଜୁଲୁମ କରି ସେମାନଙ୍କ ଘର ଜାଳିଦେଇଥିଲେ । ଏହି ସମୟରେ ରେଣ୍ଡୋ ମାଝି ଆଦିବାସୀ ସମ୍ପ୍ରଦାୟକୁ ଏକତ୍ରିତ କରି ଇଂରେଜମାନଙ୍କ ବିରୋଧରେ ଯୁଦ୍ଧ ଡାକରା ଦେଇଥିଲେ । କନ୍ଧମାନେ ପ୍ରଥମେ ମଦନପୁର ରାମପୁର ରାଜାଙ୍କ ବିରୋଧରେ ଯାଇ ଲୁବେନଗଡ଼ଠାରେ ଆକ୍ରମଣ କରିବା ସହ ଧନୁ ତୀର ସାହାଯ୍ୟରେ ଅନେକ ଇଂରେଜ ସୈନ୍ୟଙ୍କୁ ହତ୍ୟା କରିଥିଲେ । ପ୍ରତିଶୋଧପରାୟଣ ଲେଫ୍ଟନାଣ୍ଟ ମ୍ୟାକନିଏଲ କନ୍ଧମାନଙ୍କୁ ଦୃଢ଼ ହସ୍ତରେ ଦମନ କରି ଏକ କାରାଗାରରେ ବନ୍ଦୀ କରିବା ସହ ରେଣ୍ଡୋ ମାଝିଙ୍କୁ ଗୁଳି କରି ହତ୍ୟା କରିଥିଲେ ।
ବିଷ୍ଣୁ ପ୍ରସାଦ ମିଶ୍ର  (୮ ଜୁନ ୧୯୨୫ - ୧୬ ଜାନୁଆରୀ ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କତରବଗା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଷ୍ଣୁ ପ୍ରସାଦ ମିଶ୍ର ୧୯୨୫ ମସିହାର ଜୁନ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶଙ୍କର ପ୍ରସାଦ ମିଶ୍ର ଓ ପତ୍ନୀଙ୍କ ନାମ ଲକ୍ଷ୍ମୀପ୍ରିୟା ଦେବୀ । ରାଜନୈତିକ ଜୀବନ ବିଷ୍ଣୁ ପ୍ରସାଦ ମିଶ୍ର ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବିଷ୍ଣୁ ପ୍ରସାଦ ମିଶ୍ର ୧୯୯୮ ମସିହାର ଜାନୁଆରୀ ୧୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୨ ବର୍ଷ ବୟସ ହୋଇଥିଲା ।
ଗୋପାଳ କୃଷ୍ଣ ଗୋଖଲେ (୯ ମେ ୧୮୬୬-୧୯ ଫେବୃୟାରୀ ୧୯୧୫) ଥିଲେ ଭାରତୀୟ ସ୍ୱାଧୀନତା ଆନ୍ଦୋଳନର ମହାନ କର୍ଣ୍ଣଧାର ।ଭାରତୀୟ ଜାତୀୟ କଂଗ୍ରେସର ଜଣେ ଦକ୍ଷ ନେତା।ଜଣେ ସମାଜ ଓ ରାଜନୈତିକ ସଂସ୍କାରକ ଭାବେ ତାଙ୍କର ସୁଖ୍ୟାତି ରହିଥିଲା।ଅହିଂସା ଓ ସଂସ୍କାର ଭଳି ଦୁଇଟି ନୀତିକୁ ସେ ସର୍ବଦା ଗ୍ରହଣ କରିଆସିଥିଲେ। ପ୍ରାଥମିକ ଜୀବନ ୧୮୬୬ ମସିହା ମେ ୯ ତାରିଖରେ ମହାରାଷ୍ଟ୍ରର ରତ୍ନଗିରି ଜିଲ୍ଲା ଅନ୍ତର୍ଗତ କୋଠଲୁକଠାରେ ଜନ୍ମ ଗ୍ରହଣ କରିଥିଲେ।କୋଠଲୁକଠାରେ ସ୍କୁଲ ଶିକ୍ଷା ଶେଷ କରିବା ପରେ ସେ ବମ୍ବେରେ ଉଚ୍ଚ ଶିକ୍ଷା ଗ୍ରହଣ କରିଥିଲେ।ସେତେ ବେଳେ ସ୍ନାତକ ଡିଗ୍ରୀ ହାସଲ କରିବାରେ ମାତ୍ର କେଇଜଣ ଭାରତୀୟମାନଙ୍କ ମଧ୍ୟରେ ଗୋଖଲେ ଥିଲେ ଅନ୍ୟତମ। ସ୍ନାତକ ଡିଗ୍ରୀ ପରେ ୧୮୮୪ରେ ସେ ପୁନାସ୍ଥିତ ଫର୍ଗୁସନ କଲେଜରେ ଇତିହାସ ଓ ରାଜନୈତିକ ଅର୍ଥନୀତିର ପ୍ରଫେସର ଭାବେ ୧୯୦୨ ପର୍ଯ୍ୟନ୍ତ କାମକଲେ।ଏହି ସମୟରେ ସେ ଭାରତୀୟ ଜାତୀୟ କଂଗ୍ରେସ ଆନ୍ଦୋଳନରେ ନିଜକୁ ସାମିଲ କରିଥିଲେ।କିଛି ବର୍ଷଧରି ସେ ଯୁଗ୍ମ ସମ୍ପାଦକ ପଦବୀରେ ରହିବା ପରେ ୧୯୦୫ରେ ବନାରସ ଅଧୀବେସନରେ ଭାରତୀୟ ଜାତୀୟ କଂଗ୍ରେସର ସଭାପତି ହେଲେ। ସ୍ୱାଧିନତା ସଂଗ୍ରାମ ଉଚ୍ଚ ଶିକ୍ଷାଲାଭ କରିଥିବାରୁ ସ୍ୱାଧିନତା ,ସ୍ୱତନ୍ତ୍ରତା,ଗଣତନ୍ତ୍ର ଓ ସଂସଦୀୟ ବ୍ୟବସ୍ଥାର ମୁଲ୍ୟ ସେ ଭଲ ଭାବରେ ବୁଝିପାରିଥିଲେ।ଏହି ସମୟ ମଧ୍ୟରେ ସେ ଦେଶର ମହାନ ସମାଜ ସଂସ୍କାରକ ମହାଦେବ ଗୋବିନ୍ଦ ରାନାଡେଙ୍କ ସଂସ୍ପର୍ଶରେ ଆସିଥିଲେ ।୧୯୦୫ରେ ଗୋଖଲେ ସର୍ଭ୍ୟାଣ୍ଟସ୍ ଅଫ୍ ଇଣ୍ଡିଆ ସୋସାଇଟି ଗଠନ କରିବାରେ ମହାଦେବ ଗୋବିନ୍ଦ ରାନାଡେଙ୍କ ହାତ ରହିଥିଲା । ଭାରତୀୟମାନଙ୍କୁ ଏକାଠିକରି ଦେଶପାଇଁ ସ୍ୱର ଉତ୍ତୋଳନ କରିବାଥିଲା ଏହାର ଏଦ୍ଦେଶ୍ୟ।ସେହିବର୍ଷ ଭାରତୀୟଙ୍କ ସାମ୍ବିଧାନିକ ଦାବି ସମ୍ପର୍କରେ ବ୍ରିଟିଶ ନେତାଙ୍କୁ ଜଣାଇବା ପାଇଁ ଗୋଖଲେ ଇଂଲଣ୍ଡ ଯାଇଥିଲେ। ୧୯୦୯ରେ ମିଣ୍ଟୋ-ମର୍ଲେ ସଂସ୍କାର କ୍ଷେତ୍ରରେ ତାଙ୍କର ଉଲ୍ଲେଖନୀୟ ଅବଦାନ ଥିଲା।କିନ୍ତୁ ସେଥିରେ ବ୍ରିଟିଶ ସରକାର ତାଙ୍କ ଆଶାନୁରୂପ ଭାରତୀୟଙ୍କୁ ଅଧିକ ଗଣତାନ୍ତ୍ରିକ ସ୍ୱାଧିନତା ଦେଇନଥିଲେ।୧୯୧୨ରେ ଦକ୍ଷିଣ ଆଫ୍ରିକା ଗ୍ରସ୍ତ ବେଳେ ସେ ସେଠାରେ ଗାନ୍ଧିଜୀଙ୍କୁ ଭେଟିଥିଲେ।ଭାରତୀୟମାନେ ସମ୍ମୁଖୀନ ହେଉଥିବା ସମସ୍ୟା ସମ୍ପର୍କରେ ସେ ଗାନ୍ଧିଜୀଙ୍କୁ ଅବଗତ କରାଇଥିଲେ।ଦେଶ ପ୍ରତି ବଦାନ ଥିବା ଏହି ମହାନ ବ୍ୟକ୍ତିଙ୍କର ୧୯୧୫ ଫେବୃୟାରୀ ୧୯ରେ ପରଲୋକ ଘଟିଥିଲା।
ଗୁରୁବାୟୁର ଏକ ଭାରତୀୟ ପୌରପାଳିକା   ଅଟେ । ଏହା କେରଳର ଥ୍ରିସ୍ସୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗୁରୁବାୟୁର ସହରର ମୋଟ ଜନସଂଖ୍ୟା ୨୧୧୮୭ ଅଟେ । ସେଥି ମଧ୍ୟରୁ ୪୬.୫୦% ଜଣ ପରୁଷ ହୋଇଥିବା ବେଳେ ୫୩.୫୦% ଜଣ ନାରୀ ଅଟନ୍ତି । ଗୁରୁବାୟୁରର ସାକ୍ଷରତା ହାର ୮୫.୩୬% ଅଟେ । ଏହା ଜାତୀୟ ହାରଠାରୁ ୨୦.୫୨% ପ୍ରତିଶତ ଅଧିକ ଅଟେ । ସେଥିରୁ ୪୦.୧୦% ପ୍ରତିଶତ ପୁରୁଷ ଓ ୪୫.୨୭% ନାରୀ ଅଟନ୍ତି । ୧୦.୧୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ଗୁରୁବାୟୁରର ସରକାରୀ ଭାଷା ଅଟେ । ଇତିହାସ ଗୁରୁବାୟୁରର ମନ୍ଦିର ଜନବାଦ ଅନୁସାରେ ୫୦୦୦ ବର୍ଷ ପ୍ରାଚୀନ । ତେବେ ଏହାର କଉଣଶି ଏଇତିହାସିକ ତଥ୍ୟ ମିଳି ନାହି । କୁହାଯାଇଥାଏ ଯେ ଭଗବାନ ଶ୍ରୀକୃଷ୍ଣ ଦ୍ୱାରକା ନଗରୀ ଦ୍ୱଂଶ ହେବାକୁ ଯାଉଥିବା ବେଳେ ଦୁଇଜଣ ସନ୍ଥଙ୍କୁ ମୂର୍ତିକୁ ସେଠାରୁ ନେଇ କେରଲରେ ସ୍ଥାପନ କରିବାକୁ କହିଥିଲେ ।ସେହି ଅନୁସାରେ ବାୟୁ ଦେବ ଓ ବୃହସ୍ପତି ନାମକ ୩ ଜଣ ସନ୍ଥ ଶ୍ରୀକୃଷ୍ଣଙ୍କ ମୂର୍ତି ସେଠାରୁ ଆଣି ଗୁରୁବାୟୁରଠାରେ ସ୍ଥାପନ କରିଥିଲେ । ୧୪ ଶ ଶତାବ୍ଦୀର ତାମିଲ ସାହିତ୍ଯରେ ଏହା କୁରୁବଯୁର ନାମରେ ଉଲ୍ଲେଖ ରହିଛି । ପ୍ରସିଦ୍ଧ ଇତିହସକାର କେ .ବି . କ୍ରୀଷ୍ଣା ଆୟାରଙ୍କ ମତ ଅନୁସାରେ ଚନ୍ଦ୍ରଗୁପ୍ତ ମୌର୍ଯ୍ୟଙ୍କ ସମୟରେ ବ୍ରାହ୍ମଣମାନେ ଆସି କେରାଲାରେ ବସବାସ କରିବାକୁ ଲାଗିଥିଲେ ।
ଗୋଲାପି ଗୋଲାପି, ୨୦୧୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ । ସିଦ୍ଧାର୍ଥ ଅଗ୍ରୱାଲ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଶ୍ରୀକାନ୍ତ ଗୌତମ କଥାଚିତ୍ରଟିର ସଂଳାପ ରଚନା କରିଥିଲେ । ସୁଶାନ୍ତ ମଣି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଓ ରିୟା ଦେ । ସିଦ୍ଧାନ୍ତ ମହାପାତ୍ର, ଅପରାଜିତା ମହାନ୍ତି, ମିହିର ଦାସ, ପୃଥ୍ୱୀରାଜ ନାୟକ, ମିନାକ୍ଷୀ, ଦିବାନୀ, ଯାଜ୍ଞସେନୀ, ରମେଶ, ଚିତ୍ତରଞ୍ଜନ, ସ୍ମୃତିରଞ୍ଜନ, ଦୀପିକା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଆଭିନୟ କରିଥିଲେ । ଅଭିନୟ ଅମ୍ଳାନ ଦାସ- ଆଦିତ୍ୟ ରିୟା ଦେ- ଶ୍ୱେତା ମିହିର ଦାସ- ଆଦିତ୍ୟର ବାପା ଅପରାଜିତା ମହାନ୍ତି- ଶ୍ୱେତାର ମାଆ ସିଦ୍ଧାନ୍ତ ମହାପାତ୍ର - ପ୍ରେମ ଗୁରୁ ପୃଥ୍ୱୀରାଜ ନାୟକ- ଶ୍ୱେତାର ବାପା ମିନାକ୍ଷୀ- ଆଦିତ୍ୟର ମାଆ ଜୀବନ ପଣ୍ଡା- ଅଧ୍ୟାପକ ଦିବାନୀ- ରଶ୍ମି ଯାଜ୍ଞସେନୀ- ଜିନି ରମେଶ ଚିତ୍ତରଞ୍ଜନ ସ୍ମୃତିରଞ୍ଜନ ରୂପାବିତ୍ତି ଶଙ୍କର ଦୀପିକା ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ଗୀତିକାର ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ମୁଢ଼ି ମାଂସ ହେଉଛି ଓଡ଼ିଶାର ମୟୂରଭଞ୍ଜ ଜିଲ୍ଲାର ଏକ ପାରମ୍ପାରିକ ଖାଦ୍ୟ । ସାଧାରଣ ଭାବରେ ବାରିପଦା ସ‌ହର ମୁଢ଼ିମାଂସ ପାଇଁ ପ୍ରସିଦ୍ଧ । ଉପାଦାନ ମୁଢ଼ି ଖାସି ମାଂସ/କୁକୁଡ଼ା ମାଂସ ପିଆଜ ରସୁଣ ବିଲାତି ସୋରିଷ ତେଲ ଆଳୁ ତେଜ ପତ୍ର ଡାଳଚିନି ଲବଙ୍ଗ ଚିନି ମସଲା ଲୁଣ ପ୍ରଣାଳୀ ଖାସି ମାଂସ ତରକାରୀକୁ ପ୍ରେସର କୁକରରେ ମଧ୍ୟ ପ୍ରସ୍ତୁତ କରାଯାଇ ପାରିବ ।ଏହାକୁ ମୁଢି ସ‌ହିତ ପରସା ଯାଇଥାଏ । ପରସା ଏହା ଏକ ଜଳଖିଆ ଭାବରେ ଅଥବା ମୁଖ୍ୟ ଖାଦ୍ୟ ଭାରରେ ମଧ୍ୟ ପରସାଯାଇଥାଏ । ଅନେକ ବିବାହ ଓ ପୂଜା ପାର୍ବଣ ଓ ଉତ୍ସବରେ ମଧ୍ୟ ଏହା ପରସାଯାଇଥାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୬ ଜାନୁଆରୀ ବର୍ଷର ୨୬ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୩୯ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୪୦ ଦିନ   । ଘଟଣାବଳୀ ୧୯୫୦ : ଭାରତର ଜନରାଜ୍ୟ ଦିବସ ୧୯୭୯ : ଢେଙ୍କାନାଳର କପିଳାଠାରେ ମୃଗବିହାର  (କ୍ଷୁଦ୍ର ଚିଡ଼ିଆଖାନା) ଉଦଘାଟିତ  । ୨୦୦୮ : ପ୍ରତାପଗଡ଼ ଜିଲ୍ଲା ରାଜସ୍ଥାନର ୩୩ତମ ଜିଲ୍ଲା ଭାବେ ସ୍ୱୀକୃତି ।
ଗ୍ରେଗୋରୀ ପାଞ୍ଜି ଅନୁସାରେ ୪ ଜାନୁଆରୀ ବର୍ଷର ଚତୁର୍ଥ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୬୧ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୬୨ ଦିନ   ।
ସାର୍ଧାନା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ମେଏରୁତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାର୍ଧାନା ୨୯.୧୪୬୧ ଉତ୍ତର ଅକ୍ଷାଂଶ ଓ ୭୭.୬୧୨୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାର୍ଧାନା ସହରର ମୋଟ ଜନସଂଖ୍ୟା ୪୭୯୭୦ ଅଟେ । ସେଥି ମଧ୍ୟରୁ ୫୨.୪୫% ଜଣ ପରୁଷ ହୋଇଥିବା ବେଳେ ୪୭.୫୫% ଜଣ ନାରୀ ଅଟନ୍ତି । ସାର୍ଧାନାର ସାକ୍ଷରତା ହାର ୪୭.୭୩% ଅଟେ । ଏହା ଜାତୀୟ ହାରଠାରୁ ୧୭.୧୧% ପ୍ରତିଶତ କମ ଅଟେ । ସେଥିରୁ ୨୮.୭୮% ପ୍ରତିଶତ ପୁରୁଷ ଓ ୧୮.୯୫% ନାରୀ ଅଟନ୍ତି । ୧୮.୪୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାର୍ଧାନାର ସରକାରୀ ଭାଷା ଅଟେ ।
ସନ୍ୟାସୀ ଚରଣ ପିଦିକା  (୫ ମଇ ୧୯୩୩ - ୫ ମାର୍ଚ୍ଚ ୧୯୯୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ସ୍ୱାଧୀନ ଭାରତରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସନ୍ୟାସୀ ଚରଣ ପିଦିକା ୧୯୩୩ ମସିହାର ମାର୍ଚ୍ଚ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୁଞ୍ଜୁରୀ ବିଶି ମାଝୀ ପିଦିକା ଓ ପତ୍ନୀଙ୍କ ନାମ ଅମି ପିଦିକା ରାଜନୈତିକ ଜୀବନ ସନ୍ୟାସୀ ଚରଣ ପିଦିକା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସନ୍ୟାସୀ ଚରଣ ପିଦିକା ୧୯୯୬ ମସିହାର ମାର୍ଚ୍ଚ ୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।
ଚତୁର୍ଶୃଙ୍ଗୀ ମନ୍ଦିର  (ଚତୁଶ୍ରୀଙ୍ଗୀ ମନ୍ଦିର ମଧ୍ୟ କୁହାଯାଏ ) ମହାରାଷ୍ଟ୍ରରାଜ୍ୟର ପୁନା ସହରରେ ଅବସ୍ଥିତ ଏକ ହିନ୍ଦୁ ମନ୍ଦିର  । ଏହା ସେନାପତି ବାପତ ରାସ୍ତା ସନ୍ନିକଟରେ ଥିବା ପାହାଡର ଗଡାଣିରେ ଅବସ୍ଥିତ । କଥିତ ଅଛିଯେ ଏହି ମନ୍ଦିର ମରାଠା ରାଜା ଶିବାଜୀଙ୍କ ରାଜୁତିକାଳରେ ନିର୍ମିତ ହେଇଥିଲା । ଏହି ମନ୍ଦିର ଚତୁର୍ଶୃଙ୍ଗୀ ଦେବସ୍ଥାନ ଟ୍ରଷ୍ଟଦ୍ୱାରା ପରିଚାଳିତ ହୁଏ । ଚତୁର୍ଶୃଙ୍ଗୀ କହିଲେ ପ୍ରକୃତରେ ଚାରିଟି ର୍ଶୃଙ୍ଗୀ   ଥିବା ପର୍ବତକୁ ବୁଝାଏ । ଏହି ଚତୁର୍ଶୃଙ୍ଗୀ ମନ୍ଦିରର ଉଚ୍ଚତା ୯୦ ଫୁଟ ହେଇଥିବାବେଳେ ଏହା ୧୨୫ ଫୁଟ ଦୀର୍ଘ । ଏହି ମନ୍ଦିର ବିଶ୍ୱାସ ତଥା ପରମ ଶକ୍ତିକୁ ନିଦର୍ଶନ କରେ । ଏହାର ଅଧିଷ୍ଠାତ୍ରୀ ଦେବୀଙ୍କ ଆସନ ପାଖରେ ଦର୍ଶନ କରିବାକୁ ଯାଉଥିବା ଭକ୍ତଙ୍କୁ ଶତାଧିକ ସୋପାନ ଚଢିବାକୁ ହୁଏ। ମନ୍ଦିର ପ୍ରାଙ୍ଗଣରେ ଦେବୀ ଦୁର୍ଗା ତଥା ଭଗବାନ ଗଣେଶଙ୍କ ମନ୍ଦିର ମଧ୍ୟ ରହିଛି । ଏହା ମଧ୍ୟରେ ଅଷ୍ଟବିନାୟକଙ୍କ ମନ୍ଦିରରେ ସୁନ୍ଦର ମୂର୍ତି ଆଠଟି ମଧ୍ୟ ରହିଛି । ଏହି ସବୁ ସାନ ମନ୍ଦିର ସେଠାରେ ଥିବା ସାନ ପାହାଡରେ ୪ଟି ର୍ଶୃଙ୍ଗୀ ଉପରେ ଅବସ୍ଥିତ । ଆହୁରି ମଧ୍ୟ ବେତାଳ ମହାରାଜଙ୍କ ମଧ୍ୟ ଏକ ମନ୍ଦିର ସେଇ ପ୍ରାଙ୍ଗଣ ଭିତରେ ବିରାଜମାନ । କିମ୍ବଦନ୍ତୀ କିମ୍ବଦନ୍ତୀ କହେ , ପୁରାତନ କାଳରେ ସେ ଅଞ୍ଚଳରେ ଦୁର୍ଲଭସେଠ ପୀତାମ୍ବରଦାସ ମହାଜନ ନାମକ ଜଣେ ଧନୀ ଓ ପ୍ରତିପତ୍ତିଶାଳୀ ବଣିକ ବସବାସ କରୁଥିଲେ ।ସେ ଦେବୀ ଶପ୍ତର୍ଶୃଙ୍ଗୀ ଙ୍କର ଜଣେ ନିଷ୍ଠାପର ଭକ୍ତ ଥିଲେ ଏବଂ ଦେଶର ବିଭିନ୍ନ ଆଞ୍ଚଳରେ ଥିବା ତାଙ୍କର ମଦିରକୁ ଦର୍ଶନ ନିମନ୍ତେ ନିୟମିତ ଯାଉଥିଲେ । କିନ୍ତୁ ସମୟକ୍ରମେ ବାର୍ଦ୍ଧକ୍ୟ ଆସିବା ପରେ ସେ ଆଉ ଦୀର୍ଘ ପଥ ଯାତ୍ରା କରିବାକୁ ଅସମର୍ଥ ହେବା ଯୋଗୁ ଆଉ ଦର୍ଶନ ପାଇଁ ଯାଇ ପାରିଲେ ନାହିଁ । ଦିନେ ରାତିରେ ଦେବୀ ଶପ୍ତର୍ଶୃଙ୍ଗୀ ସ୍ୱପ୍ନରେ ତାଙ୍କୁ ଦର୍ଶନ ଦେଇ କହିଲେ  " ତମେ ଯଦି ମୋ ପାଖକୁ ଆସି ପାରୁନାହଁ, ମୁ ତୁମ ପାଖକୁ ଯିବି ଓ ତୁମ ନିକଟରେ ରହିବି ।" ସେ ତାଙ୍କୁ ପୁନେ ସହରର ଉତ୍ତର-ପଶ୍ଚିମ ଭାଗରେ ଥିବା ପର୍ବତକୁ ଆସି ଖୋଦନ କାର୍ଯ୍ୟ କରିବାକୁ ନିର୍ଦ୍ଦେଶ ଦେଲେ । ସତକୁ ସତ ନିର୍ଦ୍ଧାରିତ ଜାଗା ଚିହ୍ନଟ କରି ସେଠାରେ ଖୋଦନ କରିବାରୁ ଅଲୌକିକ ଭାବରେ ସେଠାରେ ଦେବୀ ସ୍ୱୟମ୍ଭୁଙ୍କ ପ୍ରକୃତିକ ମୂର୍ତି ପ୍ରଘଟ ହେଲା । ମହାଜନ ସେଇ ସ୍ଥଳରେ ମନ୍ଦିର ନିର୍ମାଣ କାଳେ ଯାହାକି ପରବର୍ତ୍ତୀ କାଳ ମାନଙ୍କରେ ପୁନଃ ଉନ୍ନତିକରଣ ହେଇ ବର୍ତ୍ତମାନର ସ୍ଥିତିକୁ ଆସିଲା । ଆରାଧ୍ୟ ଦେବୀ ଏହି ମନ୍ଦିରର ମୁଖ୍ୟ ଆରାଧ୍ୟ ଦେବୀ ହଉଛନ୍ତି ଦେବୀ ଚତୁର୍ଶୃଙ୍ଗୀ ଯିଏ ଦେବୀ ଅମ୍ବାରେଶ୍ୱରୀ ନାମରେ ମଧ୍ୟ ପରିଚିତ । ଏପରିକି ପୁନା ସହରର ଅଧଷ୍ଠାତ୍ରୀ ଦେବୀ ହିସାବରେ ତାଙ୍କୁ ସମସ୍ତେ ଆରାଧନା କରିଥାଆନ୍ତି । ମନ୍ଦିର ପରିଚାଳନା ପାଇଁ ଚତୁର୍ଶୃଙ୍ଗୀ ଟ୍ରଷ୍ଟ ରହିଛି ଏବଂ ପ୍ରତିବର୍ଷ ନବରାତ୍ର ସମୟରେ ପାହାଡର ପଦ ଦେଶରେ ବିରାଟ ମେଳାର ଆୟୋଜନ ହୁଏ । ଏହି ମେଳାକୁ ବିଭିନ୍ନ ଅଞ୍ଚଳରୁ ବହୁ ଭକ୍ତ ଆସନ୍ତି ଦେବୀ ଚତୁର୍ଶୃଙ୍ଗୀଙ୍କ ଆରାଧନା ପାଇଁ ।
ଲକିର ଲକ୍‌ଡାଉନ୍ ଲଭ୍ ଷ୍ଟୋରୀ, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ତରଙ୍ଗ ସିନେ ପ୍ରଡକ୍ସନରେ ନିର୍ମାଣ କରାଯାଇଥିଲା । ଏହି କଥାଚିତ୍ରଟିର ସଂଳାପ ଲେଖିଥିଲେ ମୋନାଲିସା ମହାନ୍ତି ଓ ବି. ଚନ୍ଦନ କୁମାର । ଦେବୀଦତ୍ତ ମହାନ୍ତି ଓ ସନ୍ତୋଷ ନାରାୟଣ ଦାଶ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଓ ତମନ୍ନା ବ୍ୟାସ । ବବି ମିଶ୍ର, ପପୁ ପମ ପମ, ତୃପ୍ତି ସିହ୍ନା, ପ୍ରଦ୍ୟୁମ୍ନ ଲେଙ୍କା, ଜୀବନ ପଣ୍ଡା, ଚୌଧୁରୀ ଜୟପ୍ରକାଶ ଦାସ, ତ୍ରିଭୁବନ ପଣ୍ଡା, କୁନାଲ, ସୋମୁ, ମାନସ ମିଶ୍ର, ରବି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୦ ମସିହାର ଅକ୍ଟୋବର ୧୮ ତାରିଖରେ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ପ୍ରଥମ ଲକ୍‌ଡାଉନ୍ ସମୟରେ ସୁଟିଂ କରାଯାଇଥିଲା । ଅଭିନୟ ସବ୍ୟସାଚୀ ମିଶ୍ର ତମନ୍ନା ବ୍ୟାସ ବବି ମିଶ୍ର ତୃପ୍ତି ସିହ୍ନା ପପୁ ପମ ପମ ପ୍ରଦ୍ୟୁମ୍ନ ଲେଙ୍କା ଜୀବନ ପଣ୍ଡା ଚୌଧୁରୀ ଜୟପ୍ରକାଶ ଦାସ ତ୍ରିଭୁବନ ପଣ୍ଡା କୁନାଲ ସୋମୁ ମାନସ ମିଶ୍ର ରବି ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ଲିପ୍ସା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ୱାନ୍ ୱେ ଟ୍ରାଫିକ୍, ୨୦୧୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶ୍ରୀକାନ୍ତ ଗୌତମ । ସେହି ଏହି କଥାଚିତ୍ରଟିର ସଂଳାପ, କାହାଣୀ, ଚିତ୍ରନାଟ୍ୟ ଏବଂ ଗୀତ ରଚନା କରିଥିଲେ । ସୁରେଶ ପଟ୍ଟନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ବ୍ରହ୍ମା କୁମ୍ଭାର ଚଳଚ୍ଚିତ୍ରଟିର ସ୍ୱର ସଂଯୋଜନା କରିଥିଲେ । କୁମାର ବାପି, କ୍ରୀଷ୍ଣା ବେଉରା, ଦେବାନନ୍ଦ, ପଙ୍କଜ ଜାଲ, ଇରା ମହାନ୍ତି, ଅଭୟ ମୁଳିଆ, ଅସୀମା ପଣ୍ଡା, ଋତୁ ପାଠକ, ବିନୋଦ ରାଠୋଡ଼, ସଞ୍ଜୁ ଆଦି କଣ୍ଠଶିଳ୍ପୀମାନେ ଏହି ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ଭବ ମାନସିଂହ ଏବଂ ତପସ୍ୟା ତ୍ରିପାଠୀ । ଶ୍ରୀତମ ଦାସ, ମେଘନା ମିଶ୍ର, ଶ୍ରୀକାନ୍ତ ଗୌତମ, ଶଶାଙ୍କ ବାସୁ ମଲ୍ଲିକ, ଇଲୁ ବାନାର୍ଜୀ, ପୁଷ୍ପା ପଣ୍ଡା, ନନ୍‌ସେନ୍ସ ମଣି, ହର ରଥ, ପୁର୍ଣ୍ଣେନ୍ଦୁ ଲାଲ ଦତ୍ତ, ଅର୍ପଣ, ସୁଜିତ ପାଇକରାୟ, ଅଙ୍କିତା ଭୌମିକ, ଚନ୍ଦନ, ଦେବଦତ୍ତ ଜାନ୍, ସୋମ୍ୟ ମଲ୍ଲିକ, ଆଲୋକ ରାୟ, ପଙ୍କଜ, ସୋମ୍ୟ ଦାସ, ଦିପ୍ତି, ପ୍ରିୟା, ସ୍ମୃତି ମିଶ୍ର, ପ୍ରିୟା ନାୟକ, ମୀରା, ସସ୍ମିତା ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବ୍ରହ୍ମା କୁମ୍ଭାର । ଗୀତିକାର ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କୁମାର ବାପି, କ୍ରୀଷ୍ଣା ବେଉରା, ଦେବାନନ୍ଦ, ପଙ୍କଜ ଜାଲ, ଇରା ମହାନ୍ତି, ଅଭୟ ମୁଳିଆ, ଅସୀମା ପଣ୍ଡା, ଋତୁ ପାଠକ, ବିନୋଦ ରାଠୋଡ଼, ସଞ୍ଜୁ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ଏକାଧିକ ମାଇକ୍ରୋନ୍ୟୁଟ୍ରିଏଣ୍ଟ ପାଉଡର   ହେଉଛି ଅତି କମରେ ଲୌହ, ଜିଙ୍କ, ଏବଂ ଭିଟାମିନ୍ ଏର ମିଶ୍ରଣ । ପିଲାମାନଙ୍କର ପୁଷ୍ଟିହୀନତାକୁ ରୋକିବା ପାଇଁ ଏବଂ ଜରୁରୀ କାଳୀନ ସ୍ୱାସ୍ଥ୍ୟ ପରିସ୍ଥିତିରେ ଏହା ବ୍ୟବହୃତ ହୁଏ । ବୟସ ଶ୍ରେଣୀ ସାଧାରଣତଃ 6 ମାସରୁ 5 ବର୍ଷ ବୟସ ମଧ୍ୟରେ ଦିଆଯାଏ । ଗୋଟିଏ କିମ୍ବା ଅଧିକ ମାସ ପାଇଁ ଦିନକୁ ଥରେ ଖାଦ୍ୟ ସହିତ ମିଶାଇ ଏହା ଦିଆଯାଏ । କୌଣସି ପାର୍ଶ୍ୱ ପ୍ରତିକ୍ରିୟା ଦଲିଲ ହୋଇନଥିବାବେଳେ ପେଟରେ ଅସ୍ୱାଭାବିକତା ଦେଖାଦେଇପାରେ । ଉତ୍ପାଦର କିଛି ସଂସ୍କରଣରେ ଭିଟାମିନ୍ ସି ଏବଂ ଫୋଲିକ ଏସିଡ୍ ପରି ଅତିରିକ୍ତ ମାଇକ୍ରୋନ୍ୟୁଟ୍ରିଏଣ୍ଟ ଥାଏ । ଏହା ୨୦୧୯ ମସିହା ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ୨୦୧୫ ମସିହାରେ ୟୁନିସେଫ ମାଧ୍ୟମରେ ୨୪ ନିୟୁତରୁ ଅଧିକ ଚିକିତ୍ସା କୋର୍ଷ ବଣ୍ଟନ କରାଯାଇଥିଲା। ୨୦୧୬ ମସିହା ସୁଦ୍ଧା ଏହାର ପ୍ରତି ୩୦ ମାତ୍ରା ପ୍ରତି ମୂଲ୍ୟ ୦.୬୦ ଡଲାର ଅଟେ ।
ପ୍ଳାସେଣ୍ଟାଲ ଆବରପସନ  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବେଳେ ପ୍ରସବ ପୂର୍ବରୁ ଜରାୟୁରୁ   ପ୍ଲାସେଣ୍ଟା   ବିଛିନ୍ନ ହୋଇଯାଏ  । ସାଧାରଣ ଭାବରେ ଏହା ପ୍ରାୟ ଗର୍ଭାବସ୍ଥାର ୨୫ ସପ୍ତାହ ବେଳକୁ ହୁଏ । ଯୋନୀପଥ ରକ୍ତସ୍ରାବ  , ନିମ୍ନ ଉଦର ଯନ୍ତ୍ରଣା  , ରକ୍ତସ୍ରାବ ଜନିତ ସକ   ଇତ୍ୟାଦି ଲକ୍ଷଣ ଏହି ରୋଗରେ ଦେଖାଯାଏ । ରୋଗ ଜଟିଳ ହେଲେ ମାତାର ଡିସସେମିନେଟେଡ ଇଣ୍ଟ୍ରାଭାସ୍କୁଲାର କୋଆଗୁଲୋପାଥି  , ବୃକ୍‌ଲ ଫେଲ   ଇତ୍ୟାଦି ହୋଇପାରେ । ଶିଶୁର ସ୍ୱଳ୍ପ ଜନ୍ମ ଓଜନ  , ପ୍ରିଟର୍ମ ପ୍ରସବ  , ସ୍ଟିଲବାର୍ଥ   ଆଦି ଜଟିଳତା ଦେଖାଯାଇପାରେ । ଏହି ରୋଗର କାରଣ ଅଦ୍ୟାବଧି ଅସ୍ପଷ୍ଟ ଅଛି । ଧୂମ୍ରପାନ, ପ୍ରିଏକ୍ଲାମ୍ପସିଆ, ପୂର୍ବତନ ଆବରପସନ, ଗର୍ଭାବସ୍ଥାରେ ଆଘାତ, କୋକେନ ବ୍ୟବ‌ହାର ଓ ପୂର୍ବତନ ସିଜରିଆନ ସେକସନର   ଇତିହାସ ଥିଲେ ଏହି ରୋଗ ସଙ୍କଟ ରହେ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ ଓ ଅଲଟ୍ରାସାଉଣ୍ଡ   ସାହାଯ୍ୟରେ ନିଶ୍ଚିତ କରାଯାଏ । ଏହି ରୋଗକୁ ଗର୍ଭର ଜଟିଳତା   ଶ୍ରେଣୀର ଅନ୍ତର୍ଭୁକ୍ତ କରାଯାଏ । ଅଳ୍ପ ପରିମାଣର ଆବରପସନ ଥିଲେ ବିଛଣା ବିଶ୍ରାମ   ସୁପାରିସ କରାଯାଏ କିନ୍ତୁ ଉଲ୍ଲେଖନୀୟ ରୋଗ ହୋଇଥିଲେ ବା ପ୍ରସବ ସମୟ ହୋଇଯାଇଥିଲେ ପ୍ରସବ କରେଇବାକୁ   ଉପଦେଶ ଦିଆଯାଏ । ରୋଗୀର ଅବସ୍ଥା ସ୍ଥିର ଥିଲେ ଯୋନୀପଥ ପ୍ରସବ   କରାଯାଏ ଅନ୍ୟଥା ସିଜରିଆନ ସେକସନ   କରିବାକୁ ଉପଦେଶ ଦିଆଯାଏ । ଗର୍ଭ ୩୬ ମାସ ହୋଇଥିଲେ ଶିଶୁର ଫୁସଫୁସ ଉନ୍ନତି ନିମନ୍ତେ କର୍ଟିକୋସ୍ଟିରଏଡ ଦିଆଯାଏ । ରକ୍ତ ଅନ୍ତର୍ଭରଣ   ବା ଆଶୁ ହିସ୍ଟେରୋକ୍ଟୋମି   ଆବଶ୍ୟକ ହୋଇପାରେ । ପ୍ରାୟ ୨୦୦ ଗର୍ଭରେ ଜଣକୁ ପ୍ଳାସେଣ୍ଟାଲ ଆବରପସନ ରୋଗ ହୁଏ । ଯୋନୀପଥ ରକ୍ତସ୍ରାବର ସର୍ବାଧିକ କାରଣ ପ୍ଲାସେଣ୍ଟା ପ୍ରିଭିଆ   ଓ ଜରାୟୁ ଫାଟିବା   ସ‌ହିତ ପ୍ଳାସେଣ୍ଟାଲ ଆବରପସନ ରୋଗର ନାମ ନିଆଯାଏ । ଆସନ୍ନ ପ୍ରସବ ସମୟରେ ୧୫% ଶିଶୁ ମୃତ୍ୟୁ ପ୍ଳାସେଣ୍ଟାଲ ଆବରପସନ ଯୋଗୁ ହୁଏ । ସନ ୧୬୬୪ରେ ଏହି ରୋଗ ବିଷୟ ବର୍ଣ୍ଣନା ଅଛି ।
ଭେଜ ବର୍ଗରରେ ସାଧାରଣତଃ ମାଂସର ବ୍ୟବହାର ହୋଇ ନଥାଏ, କିନ୍ତୁ ଅଣ୍ଡା ଏବଂ କ୍ଷୀରରେ ବ୍ୟବହାର ହୋଇପାରେ । ଭେଜ ବର୍ଗରରେ ମୁଖ୍ୟତଃ - ଆଳୁ କିମ୍ବା ମକା, ବନସ୍ପତି ପ୍ରୋଟିନ, ସୋୟା, ପନିର, ବିନ୍ସ, ଛତୁ, ଅନାଜ ଯେପରି ଗହମ ଇତ୍ୟାଦିର ବ୍ୟବହାର ହୋଇଥାଏ । ଇତିହାସ ଭେଜ ବର୍ଗର, 1982 ମସିହାରେ ଲଣ୍ଡନରେ ଗ୍ରେଗୋରୀ ସେମଙ୍କଦ୍ୱାରା ତିଆରି ହୋଇଥିଲା, ସେ ପ୍ରଥମେ ଏହାକୁ ଭେଜ ବର୍ଗର କହିଥିଲେ । ଗ୍ରେଗୋରୀ ଏବଂ ତାଙ୍କ ଭାଈ କ୍ରେଗ 1960 ଦଶକରେ ପେଣ୍ଡିଗଟନରେ ଏକ ପ୍ରାକୃତିକ ଭୋଜନ ରେଷ୍ଟୁରାଣ୍ଟ ଚଲେଇଥିଲେ । ଗାର୍ଡେନ ବର୍ଗର ନାମର ପ୍ରୟୋଗ, ପ୍ରାରମ୍ଭିକ ଭେଜ ବର୍ଗରକୁ ବିକଶିତ କରାଯାଇଥିଲା । ପାଲ ବାର୍ନର , 1980 କିମ୍ବା 1981 ମସିହାର ପାଖାପାଖି ଜିତିଥିବା ଶକାହାରୀ ରେଷ୍ଟୁରାଣ୍ଟ ଦି ଗାର୍ଡେନ ହାଉସ କରିଥିଲେ । ରେଷ୍ଟୁରାଣ୍ଟ 21ବିଂ ଶତାବ୍ଦୀର ଆରମ୍ଭ ପରେ କିଛି ଫାଷ୍ଟ ଫୁଡ଼ କମ୍ପାନୀ ଶକାହାରୀ ଖାଦ୍ୟ ପଦାର୍ଥର ଆୟୋଜନ କରୁଛନ୍ତି । ଭାରତ ଭାରତରେ ଯେଉଁଠାରେ ଶକାହାରୀ ବ୍ୟାପକ ଅଟେ,    '  ,  ,    '   ଏବଂ   ଭେଜ ବର୍ଗରର ସେବା କରିଥାନ୍ତି । 2012 ମସିହାରେ,  ' ଭାରତରେ ନିଜର ପ୍ରଥମ ଶକାହାରୀ ରେଷ୍ଟୁରାଣ୍ଟ ଖୋଲିଥିଲେ ।
ଲୁଚକାଳି  ବା ଲୁଚୁକାଳି/ଲୁଚ୍‌+କାଳି/ଲୁଚିକାଳି; ବା-ଲୁଚଲୁଚାଣି, ଲୁଚୁଲୁଚାଣି  ଖେଳରେ ଜଣେ କିମ୍ବା ତତୋଽଧିକ ଖେଳାଳିଙ୍କୁ ଲୁଚି ରହିଥିବା ଅନ୍ୟାନ୍ୟ ଖେଳାଳିଙ୍କୁ ଖୋଜିବାକୁ ପଡ଼ିଥାଏ । ଏହି ଖେଳକୁ ଭିନ୍ନ ଭିନ୍ନ ସ୍ଥାନରେ ଭିନ୍ନ ଭିନ୍ନ ପ୍ରକାରେ ଖେଳା ଯାଇଥାଏ । ନିୟମ ପଥମେ ସମସ୍ତ ଖେଳାଳିଙ୍କ ଭିତରୁ ଚୋର ବଛାଯାଏ । ଏହି ଚୋରକୁ ଆଖି ବନ୍ଦକରି ନିର୍ଦ୍ଧିଷ୍ଟ ସଂଖ୍ୟା ପର୍ଯ୍ୟନ୍ତ ଗଣିବାକୁ କୁହାଯାଇଥାଏ ଓ ସେହି ସମୟ ଭିତରେ ଅନ୍ୟ ଖେଳାଳିମାନେ ଲୁଚିଯାଆନ୍ତି । ଗଣି ସାରିବାପରେ ଚୋର ଜଣକ ସମସ୍ତଙ୍କୁ ଖୋଜିବା ଆରମ୍ଭକରେ । ଯେଉଁ ଖେଳାଳି ପ୍ରଥମେ ଧରାପଡେ ସେ ପରବର୍ତ୍ତୀ ଚୋର ହୁଏ । ଜଣେ ଖେଳାଳି ଧରାପଡ଼ିଗଲେ ସମସ୍ତଙ୍କୁ ଏହି କଥା ଜଣେଇଦିଆଯାଏ ଯେ ଖେଳର ଦ୍ୱିତୀୟ ଭାଗ ଆରମ୍ଭ ହେଲା ଓ ନୂଆ ଚୋରକୁ ଚିହ୍ନେଇ ଦିଆଯାଏ । କେତେକ କ୍ଷେତ୍ରରେ କିନ୍ତୁ ସମସ୍ତ ଖେଳାଳି ଧରାପଡ଼ିବା ପର୍ଯ୍ୟନ୍ତ ଖେଳ ଚାଲେ । ଏହି ସମୟ ଭିତରେ ଯଦି କେହି ଧରାପଡ଼ିନଥିବା ଖେଳାଳି ପଛପଟୁ ଚୋରକୁ ଛୁଇଁଦିଏ ତେବେ ସେହି ଚୋରକୁ ପୁଣିଥରେ ଚୋର ହବାକୁ ପଡେ । ଅନ୍ୟ କେତେକ ଟିକିଏ ଅଲଗା ଖେଳନ୍ତି । ସେଥିରେ ଚୋର ସହ ଜଣେ  "ବୁଢିଆଣୀ"  ବା  "ବୁଢ଼ୀ ମାଉସୀ"  ବି ବଛାଯାଏ । ବୁଢ଼ୀ ମାଉସୀ ସମସ୍ତେ ଲୁଚିବା ଯାଏଁ ଚୋର ଆଖି ବନ୍ଦକରି ରଖେ ଓ ସମସ୍ତ ଖେଳାଳି ଲୁଚିଗଲା ପରେ ଛାଡେ । କେତେକ କ୍ଷେତ୍ରରେ ଆଖିବନ୍ଦ କରି ରଖିବା ପାଇଁ ନିର୍ଦ୍ଧିଷ୍ଟ ସମୟ ଧାର୍ଯ୍ୟ କରାଯାଇଥାଏ । ଖେଳାଳି ସବୁ ଚୋରଠୁଁ ଲୁଚିଲୁଚି ଆସି ବୁଢ଼ୀ ମାଉସିକୁ ଛୁଇଁ ଦେଇଯାଆନ୍ତି; ଯିଏ ବୁଢିଆଣୀକୁ ଛୁଇଁବା ପୂର୍ବରୁ ଚୋର ହାବୁଡରେ ପଡେ ତେବେ ସେ ପରବର୍ତ୍ତୀ ଚୋର ହୁଏ । ଏହି ଧାରା କ୍ରମାନ୍ୱୟରେ ଚାଲେ ।
ଲାଖି ସ୍ୱାଇଁ  (ଇଂରାଜୀ: ) ଜଣେ ଭାରତୀୟ ଗଲ୍ଫ ଖେଳାଳୀ  । ୨୦୧୫ ମସିହା ସେପ୍ଟେମ୍ବର ୮-୧୦ ଭିତରେ ଜାକର୍ତ୍ତାଠାରେ ହୋଇଥିବା ଗଲ୍ଫ ପ୍ରତିଯୋଗିତା ୬ଷ୍ଟ ବାଲାଣ୍ଟିନ ଟିମ-ଆମ ଗଲ୍ଫ ଚ୍ୟାଲେଞ୍ଜରେ ସେ ତାଙ୍କ ପ୍ରଥମ ଟୁର୍ଣ୍ଣାମେଣ୍ଟ ଜିତି ଆନ୍ତର୍ଜାତୀୟ ଟ୍ରଫି ଲାଭ କରିଥିଲେ । ଗଲ୍ଫ ଖେଳରେ ଆନ୍ତର୍ଜାତୀୟ ଟ୍ରଫି ଜିତିବାରେ ସେ ପ୍ରଥମ ଓଡ଼ିଆ ମହିଳା । ଏହା ଥିଲା ସ୍ୱାଇଁଙ୍କ ପ୍ରଥମ ଆନ୍ତର୍ଜାତିକ ପ୍ରତିଯୋଗିତା । ପାରିବାରିକ ଜୀବନ ଅନ୍ୟତମ ଓଡ଼ିଆ ଗଲ୍ଫ ଖେଳାଳୀ ରମେଶ ସ୍ୱାଇଁ ଲାଖି ସ୍ୱାଇଁଙ୍କ ସ୍ୱାମୀ । ସେ ଭୁବନେଶ୍ୱରଠାରେ ବାସ କରନ୍ତି । କ୍ରୀଡ଼ା ଜୀବନ ସ୍ୱାଇଁ ଭୁବନେଶ୍ୱର ଗଲ୍ଫ କ୍ଲବର ଜଣେ ସଦସ୍ୟ । ପୁରସ୍କାର ଓ ସମ୍ମାନ ୨୦୧୫ ମସିହା ସେପ୍ଟେମ୍ବର ୮-୧୦ ଭିତରେ ଜାକର୍ତ୍ତାଠାରେ ହୋଇଥିବା ଗଲ୍ଫ ପ୍ରତିଯୋଗିତା ୬ଷ୍ଟ ବାଲାଣ୍ଟିନ ଟିମ-ଆମ ଗଲ୍ଫ ଚ୍ୟାଲେଞ୍ଜରେମୋଟ ବ୍ୟକ୍ତିଗତ ଏନିଟି ଷ୍ଟେବଲଫୋର୍ଡ଼   ଶ୍ରେଣୀରେ ଖେଳି ସେ ୬ଷ୍ଟ ବାଲାଣ୍ଟିନ ଟିମ-ଆମ ଗଲ୍ଫ ଚ୍ୟାଲେଞ୍ଜରେ ସେ ତାଙ୍କ ପ୍ରଥମ ଟୁର୍ଣ୍ଣାମେଣ୍ଟ ଜିତିଥିଲେ । ତିନିଦିନ ଧରି ଚାଲିଥିବା ତିନୋଟି ରାଉଣ୍ଡରେ ୯୭ ପଏଣ୍ଟ ହାସଲ କରି ସେ ଏହି ସମ୍ମାନ ଲାଭକରିଥିଲେ ।
ଥାନଗଡ଼ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ସୁରେନ୍ଦ୍ର‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଥାନଗଡ଼ ସହରର ମୋଟ ଜନସଂଖ୍ୟା ୩୬୮୭୭ ଅଟେ । ସେଥି ମଧ୍ୟରୁ ୫୨.୬୯% ଜଣ ପରୁଷ ହୋଇଥିବା ବେଳେ ୪୭.୩୧% ଜଣ ନାରୀ ଅଟନ୍ତି । ଥାନଗଡ଼ର ସାକ୍ଷରତା ହାର ୫୮.୭୯% ଅଟେ । ଏହା ଜାତୀୟ ହାରଠାରୁ ୬.୦୫% ପ୍ରତିଶତ କମ ଅଟେ । ସେଥିରୁ ୩୫.୫୩% ପ୍ରତିଶତ ପୁରୁଷ ଓ ୨୩.୨୭% ନାରୀ ଅଟନ୍ତି । ୧୬.୩୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଥାନଗଡ଼ର ସରକାରୀ ଭାଷା ଅଟେ ।
ଦେଓ ନାରାୟଣନ ଯାଦବ  (ମୃତ୍ୟୁ: ୪ ମାର୍ଚ୍ଚ ୨୦୦୩) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ରାଜନେତା ଥିଲେ  । ୧୯୫୨ ଓ ୧୯୫୭ ନିର୍ବାଚନରେ ସେ ଲାଦାନିୟା ନିର୍ବାଚନ ମଣ୍ଡଳୀରୁ ୧ମ ଓ ୨ୟ ବିହାର ବିଧାନ ସଭାକୁ ନିର୍ବାଚିତ ହୋଇଥିଲେ । କୃଷ୍ଣ ସିହ୍ନାଙ୍କ ନେତୃତ୍ୱରେ ବିହାର ସରକାରର ପ୍ରଥମ ମନ୍ତ୍ରୀମଣ୍ଡଳରେ ମନ୍ତ୍ରୀ ଥିଲେ । ସେ ୧୯୯୫ରୁ ୨୦୦୦ ମସିହା ପର୍ଯ୍ୟନ୍ତ ବିହାର ବିଧାନ ସଭାର ଦ୍ୱାଦଶ ବାଚସ୍ପତି ଭାବରେ କାର୍ଯ୍ୟ କରିଥିଲେ । ସେ ୧୯୭୭ରୁ ୧୯୮୦ ମସିହା ପର୍ଯ୍ୟନ୍ତ ଏବଂ ୧୯୯୦ ମସିହାରୁ ତାଙ୍କ ମୃତ୍ୟୁ ପର୍ଯ୍ୟନ୍ତ ମଧୁବାନୀ ଜିଲ୍ଲାର ବାବୁବାରୀ ବିଧାନ ସଭା ନିର୍ବାଚନ ମଣ୍ଡଳୀର ବିଧାୟକ ଭାବରେ ବିହାର ବିଧାନ ସଭାରେ କାର୍ଯ୍ୟ କରିଥିଲେ । ୮୨ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।
ପ୍ରଫୁଲ୍ଲ କୁମାର ମଲ୍ଲିକ  (ଜନ୍ମ: ୮ ମାର୍ଚ୍ଚ ୧୯୪୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ଚାରିଥର କାର୍ଯ୍ୟ କରିଛନ୍ତି । ବ୍ରହ୍ମାନନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ ବର୍ତ୍ତମାନ କାର୍ଯ୍ୟ କରୁଛନ୍ତି । ୨୦୦୪, ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ କାମାକ୍ଷାନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବ୍ରହ୍ମାନନ୍ଦ ୧୯୪୭ ମସିହାର ମାର୍ଚ୍ଚ ମାସ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହୃଷିକେଶ ମଲ୍ଲିକ ଓ ପତ୍ନୀଙ୍କ ନାମ ମୋତିଲତା ମଲ୍ଲିକ । ତାଙ୍କର ଶିକ୍ଷାଗତ ଯୋଗ୍ୟତା ବାଣିଜ୍ୟରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ବ୍ରହ୍ମାନନ୍ଦ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ କାମାକ୍ଷାନଗର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୯,୯୨୭ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଶତୃଘ୍ନ ଜେନାଙ୍କ ଠାରୁ ୪,୬୬୨ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ବିଭୂତି ପଟ୍ଟନାୟକ  (ଜନ୍ମ: ୨୫ ଅକ୍ଟୋବର ୧୯୩୭) କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଜଣେ ଓଡ଼ିଆ ଗାଳ୍ପିକ ଓ ଔପନ୍ୟାସିକ  । ସେ ଜଗତସିଂହପୁର ଜିଲ୍ଲାରେ ୨୫ ଅକ୍ଟୋବର ୧୯୩୭ ମସିହାରେ ଜନ୍ମ ଲାଭ କରିଥିଲେ । ତାଙ୍କର ୧୫୦ଟି ଗଳ୍ପ, ଉପନ୍ୟାସ, ଭ୍ରମଣ କାହାଣୀ ଓ ସମାଲୋଚନା ବହି ପ୍ରକାଶିତ ହୋଇସାରିଛି । ୧୯୭୦-୧୯୯୫ ମସିହା ପର୍ଯ୍ୟନ୍ତ ସେ ଜଣେ ଅଧ୍ୟାପକ ଭାବରେ କାର୍ଯ୍ୟ କରି, ଓଡ଼ିଆ ଭାଷା ଓ ସାହିତ୍ୟ ଶିକ୍ଷାଦାନ କରିଛନ୍ତି ।
ଘଟଗାଁ ଓଡ଼ିଶାର କେନ୍ଦୁଝର ଜିଲ୍ଲାର ଏକ ପଞ୍ଚାୟତ ସମିତି ତଥା ତହସିଲ । ଏହି ପଞ୍ଚାୟତ ସମିତିଟି ପାଟଣା ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଏହା ସମୁଦ୍ରପତନଠାରୁ ୩୦୦ ମିଟର ଉଚ୍ଚରେ ଅବସ୍ଥିତ । ଜାତୀୟ ରାଜପଥ ୨୧୫ରେ ଏହା ଅବସ୍ଥିତ । ଭୁବନେଶ୍ୱର ଏହାର ନିକଟତମ ବିମାନ ବନ୍ଦର । ଏହା ଜିଲ୍ଲାର ସଦର ମହକୁମା କେନ୍ଦୁଝରଠାରୁ ୪୫ କି.ମି. ଦୂରରେ ଅବସ୍ଥିତ ଓ ରାଜ୍ୟ ରାଜଧାନୀ ଭୁବନେଶ୍ୱରଠାରୁ ଏହାର ଦୂରତା ପ୍ରାୟ ୧୭୫ କି.ମି. ହେବ । ଦର୍ଶନୀୟ ସ୍ଥାନ ମାଆ ତାରିଣୀ ମନ୍ଦିର ପାଇଁ ଘଟଗାଁ ବିଖ୍ୟାତ । ସାରା ଓଡ଼ିଶାରୁ ପ୍ରତ୍ୟହ ଅନେକ ପର୍ଯ୍ୟଟକ ଏହି ମନ୍ଦିରକୁ ଦର୍ଶନ ପାଇଁ ଆସନ୍ତି । ମା ତାରିଣୀଙ୍କୁ ଓଡ଼ିଶାର ଅନ୍ୟତମ ଆରାଧ୍ୟା ଦେବୀ ଭାବରେ ପୂଜା ଅର୍ଚନା କରାଯାଏ । ଦୂର ଦୁରନ୍ତ ସହରର ଭକ୍ତମାନେ ମା ତାରିଣୀଙ୍କ ମନ୍ଦିରକୁ ନିଜେ ଆସି ନ ପାରିଲେ ତାଙ୍କ ମନ୍ଦିରରେ ଅର୍ପଣ ପାଇଁ ନଡିଆ ଓ ପୂଜା ଶାଢ଼ୀ ପଠାନ୍ତି । ଏଠି ପାଇଁ ବିଭିନ୍ନ ସହରର ବସଷ୍ଟାଣ୍ଡ ମାନଙ୍କରେ ବାକ୍ସ ରଖାଯାଇଥାଏ । ସେଥିରେ ଏହା ରଖିଦେଲେ ଘଟଗାଁ ଆଡକୁ ଯାଉଥିବା ବସର କର୍ମଚାରୀମାନେ ତାହା ପ୍ରତ୍ୟହ ବିନା ଶୁଳ୍କରେ ନେଇ ମନ୍ଦିରରେ ଅର୍ପଣ କରିଥାଆନ୍ତି ।
ବଟର ଚିକେନ ଏକ ଲୋକପ୍ରିୟ ଭାରତୀୟ ପଞ୍ଜାବୀ ଖାଦ୍ୟ ଅଟେ । . ପ୍ରସ୍ତୁତି ଏହି ବ୍ୟଞ୍ଜନର ବହୁ ସଂସ୍କରଣ ଉପସ୍ଥାପନ ରହିଛି । ଚିକେନ ଏକ ଦହି ଏବଂ ସାଧାରଣ ଭାବେ ଗରମ ମସଲା, ଅଦା, ରସୁଣ ପେଷ୍ଟ, ଲେମ୍ବୁ, କଳା ମରିଚ, ଧନିଆ, ଜିରା, ହଳଦୀ, ଲୁଣ ଏବଂ ଲଙ୍କା ସହିତ ମସଲା ମିଶ୍ରଣ କରି ରାତିସାରା ରଖାଯାଏ । ଚିକେନ ପାରମ୍ପରିକ ରୂପେ ସାଧାରଣତଃ ତନ୍ଦୁରରେ ପ୍ରସ୍ତୁତ ହୋଇଥାଏ । କିନ୍ତୁ ଏହା ମଧ୍ୟ ତତଲା ପ୍ୟାନରେ ପ୍ରସ୍ତୁତି ହୋଇପାରେ । ଚିକେନର ମିଶ୍ରଣ ପ୍ରସ୍ତୁତି ପାଇଁ - ବଟର, ଟମାଟୋ, ଖୋଆ, ବିଭିନ୍ନ ମସଲା ଯଥା ଜିରା, ଲବଙ୍ଗ, ଡାଲଚିନି, ଧନିଆ, ଗୋଲମରିଚ, ମେଥି ଏବଂ ସତେଜ କ୍ରିମର ବ୍ୟବହାର କରାଯାଇଥାଏ । କାଜୁ ପେଷ୍ଟର ବ୍ୟବହାର ମଧ୍ୟ କରାଯାଇପାରେ । ମିଶ୍ରଣ ପ୍ରସ୍ତୁତ ହେବା ପରେ ମିଶ୍ରିତ ଚିକେନ ଏବଂ ପ୍ରସ୍ତୁତ ମିଶ୍ରଣରେ ରନ୍ଧା ଯାଇଥାଏ ଖାଦ୍ୟ ବଟର, ସତେଜ କ୍ରିମ, କଟା ଲଙ୍କା, କସ୍ତୁରୀ ମେଥିରେ ସଜାଯାଏ । ବଟର ଚିକେନ ସାଧାରଣତଃ ନାନ, ରୁଟି, ପରଟା କିମ୍ବା ଭାତ ସହିତ ବଢାଯାଏ ।
ସିକନ୍ଦରପୁର, ଉତ୍ତରପ୍ରଦେଶ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର କନ୍ନଉଜ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିକନ୍ଦରପୁର, ଉତ୍ତରପ୍ରଦେଶ ସହରର ମୋଟ ଜନସଂଖ୍ୟା ୭୫୬୪ ଅଟେ । ସେଥି ମଧ୍ୟରୁ ୫୨.୩୯% ଜଣ ପରୁଷ ହୋଇଥିବା ବେଳେ ୪୭.୬୧% ଜଣ ନାରୀ ଅଟନ୍ତି । ସିକନ୍ଦରପୁର, ଉତ୍ତରପ୍ରଦେଶର ସାକ୍ଷରତା ହାର ୫୯.୮୫% ଅଟେ । ଏହା ଜାତୀୟ ହାରଠାରୁ ୪.୯୯% ପ୍ରତିଶତ କମ ଅଟେ । ସେଥିରୁ ୩୪.୬୫% ପ୍ରତିଶତ ପୁରୁଷ ଓ ୨୫.୨୦% ନାରୀ ଅଟନ୍ତି । ୧୫.୯୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସିକନ୍ଦରପୁର, ଉତ୍ତରପ୍ରଦେଶର ସରକାରୀ ଭାଷା ଅଟେ ।
ଲଭ୍ ଡଟ୍ କମ୍, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ସଂଳାପ ରଚନା କରିଥିଲେ ରଜ‌ନୀ ରଞ୍ଜନ । ରାହତ୍ କୁଦ୍ଦୁଶୀ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ରାହତ୍ କୁଦ୍ଦୁଶୀ ଏବଂ ତାପସ ଜେନା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଏବଂ ମେଘା ଘୋଷ । ବିଜୟ ମହାନ୍ତି, ତନ୍ଦ୍ରା ରାୟ, କୁନା ତ୍ରିପାଠୀ, ସ୍ନିଗ୍ଧା ମହାନ୍ତି, ହରିହର ମହାପାତ୍ର, ପୁପିନ୍ଦର ସିଂହ, ରତନ ମେହେର, ଦେବୁ ବୋଷ, ମିହିର ଦାସ, ସୁସ୍ମିତା ଦୀପାଲି, ବାଦଲ ମହାନ୍ତି, ପ୍ରଫୁଲ୍ଲ ପଣ୍ଡା, କେ କେ ରାକେଶ, ସମ୍ଭାବନା ସେଠ୍ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ସବ୍ୟସାଚୀ ମିଶ୍ର ମେଘା ଘୋଷ ବିଜୟ ମହାନ୍ତି ତନ୍ଦ୍ରା ରାୟ କୁନା ତ୍ରିପାଠୀ ସ୍ନିଗ୍ଧା ମହାନ୍ତି ହରିହର ମାହାପାତ୍ର ପୁପିନ୍ଦର ସିଂହ ରତନ ମେହେର ଦେବୁ ବୋଷ ମିହିର ଦାସ ସୁସ୍ମିତା ଦୀପାଲି ବାଦଲ ମହାନ୍ତି ପ୍ରଫୁଲ୍ଲ ପଣ୍ଡା କ୍ରିଷ୍ଣା କର ସମ୍ଭାବନା ସେଠ୍ - ଆଇଟମ୍ ନୃତ୍ୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ରଜନୀ ରଞ୍ଜନ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ଶ୍ରୀଚରଣ ମହାନ୍ତି, ଦୀପ୍ତିରେଖା ପାଢ଼ୀ, ବାପି ଲହରୀ, ତପୁ ମିଶ୍ର, ରାଜ୍ ନ‌ଗେନ୍ଦ୍ର, ପମି, ମାନସ ପ୍ରୀତମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନିଶାମଣି ଖୁଣ୍ଟିଆ  (ମୃତ୍ୟୁ: ୧୯୮୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୫୨, ୧୯୫୭ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନିଶାମଣି ଖୁଣ୍ଟିଆଙ୍କ ବାପାଙ୍କ ନାମ ମନ୍ଦାରଧର ଖୁଣ୍ଟିଆ ଓ ପତ୍ନୀଙ୍କ ନାମ ଶାନ୍ତୁସୁଧା ଦେବୀ । ରାଜନୈତିକ ଜୀବନ ନିଶାମଣି ଖୁଣ୍ଟିଆ ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ନିଶାମଣି ଖୁଣ୍ଟିଆ ୧୯୮୨ ମସିହାରେ ମୃତ୍ୟୁବରଣ କରିଥିଲେ ।
ସିଲ୍ଲୋଡ଼ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଆଉରଙ୍ଗବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିଲ୍ଲୋଡ଼ ୨୦.୩୦୩୦ ଉତ୍ତର ଅକ୍ଷାଂଶ ଓ ୭୫.୬୫୨୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୦୦୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିଲ୍ଲୋଡ଼ ସହରର ମୋଟ ଜନସଂଖ୍ୟା ୪୩୮୫୯ ଅଟେ । ସେଥି ମଧ୍ୟରୁ ୫୨.୧୪% ଜଣ ପରୁଷ ହୋଇଥିବା ବେଳେ ୪୭.୮୬% ଜଣ ନାରୀ ଅଟନ୍ତି । ସିଲ୍ଲୋଡ଼ର ସାକ୍ଷରତା ହାର ୬୪.୭୯% ଅଟେ । ଏହା ଜାତୀୟ ହାରଠାରୁ ୦.୦୫% ପ୍ରତିଶତ କମ ଅଟେ । ସେଥିରୁ ୩୮.୦୭% ପ୍ରତିଶତ ପୁରୁଷ ଓ ୨୬.୭୨% ନାରୀ ଅଟନ୍ତି । ୧୬.୮୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ସିଲ୍ଲୋଡ଼ର ସରକାରୀ ଭାଷା ଅଟେ ।
ଗୋସାଗରେଶ୍ୱର ଶିବ ମନ୍ଦିର ଭୁବନେଶ୍ୱରରେ ଅବସ୍ଥିତ ଏକ ହିନ୍ଦୁ ଶିବ ମନ୍ଦିର । ଏହା ଭାରତ ଦେଶର ଓଡ଼ିଶା ରାଜ୍ୟରେ ଅବସ୍ଥିତ । ଏହାର ମନ୍ଦିର ପରିସରରେ ତିନୋଟି ହିନ୍ଦୁ ଧାର୍ମିକ ସ୍ତଳ ଅଛି । ଇତିହାସ ୧୪-୧୫ ଶତାବ୍ଦିରେ ଏହି ମନ୍ଦିରଟି ଗଙ୍ଗବଂଶର ରାଜାଙ୍କ ଦ୍ୱାରା ନିର୍ମାଣ କରାଯାଇଥିଲା । ଏହି ମନ୍ଦିରକୁ ଓଡ଼ିଶା ରାଜ୍ୟ ପ୍ରତ୍ନତତ୍ତ୍ୱ ବିଭାଗଦ୍ୱାରା ଏହାର ମରାମତି କରାଯାଇଥିଲା । ବାସ୍ତୁକଳା ଏହି ମନ୍ଦିର ପିଢ଼ା ବିମାନ ଶୈଳୀରେ ନିର୍ମିତ । ଏହି ମନ୍ଦିର ନିର୍ମାଣରେ ବାଲୁକା ପ୍ରସ୍ତରର ଉପଯୋଗ ହୋଇଥିଲା । ପର୍ବ ପର୍ବାଣି ମହାଶିବରାତ୍ରି ଓ ସଙ୍କ୍ରାନ୍ତି ଏଠାରେ ବହୁତ ଆନନ୍ଦ ସହକାରେ ପାଳନ କରାଯାଏ ।
ଗ୍ରେଗୋରୀ ପାଞ୍ଜି ଅନୁସାରେ ୫ ଅଗଷ୍ଟ ବର୍ଷର ୨୧୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୧୮ତମ  । ବର୍ଷ ଶେଷ ହେବା ପାଇଁ ଆଉ ୧୪୮ ଦିନ ବାକି ଅଛି ।
ବିଶ୍ୱ କିଡନୀ ଦିବସ, ସୁସ୍ଥ ଶରୀର ପାଇଁ ସୁସ୍ଥ ଓ ନିରୋଗ କିଡନିର ଗୁରୁତ୍ୱ କେତେ ତାହା ଉପରେ ସଚେତନେତା ସୃଷ୍ଟି ଲାଗି ୨୦୦୬ରୁ ପ୍ରତିବର୍ଷ ମାର୍ଚ୍ଚ ୧୪ ତାରିଖରେ ଏହି ଦିବସ ପାଳନ କରାଯାଉଛି । ବର୍ତ୍ତମାନ ଠିକ ସମୟରେ ରୋଗ ଚିହ୍ନଟ ହୋଇନପାରି ଅନେକ ଲୋକଙ୍କର କିଡନି ଖରାପ ହୋଇଯାଉଛି । ତେଣୁ କିଡନି ଦିବସ ଅବସରରେ ତୀବ୍ର ବୃଦ୍ଧି ପାଉଥିବା ଏହି ସମସ୍ୟାର ପ୍ରତିରୋଧ କରିବା, କିଡନିକୁ ସୁରକ୍ଷିତ ରଖିବା ଏବଂ ସଚେତନେତା ବୃଦ୍ଧି କରିବା ଉପରେ ଗୁରୁତ୍ୱ ଆରୋପ କରାଯାଉଛି ।ଆଜି ମଧ୍ୟ ଅନେକ ଲୋକ ନିଜର କିଡନି ସମସ୍ୟା ସଂମ୍ପର୍କରେ ଅଗୋଚର ଅଛନ୍ତି । ନିୟମିତ ଡାଇଲିସିସ ବା କିଡନି ପ୍ରତିରୋପଣ ହେଉଛି,ତେଣୁ ଗୁରୁତର କିଡନି ରୋଗ ଓ ଚିକିତ୍ସା ସମ୍ପର୍କରେ ଆଲୋଚନା, ଲୋକଙ୍କୁ ସଚେତନ କରାଇବା ଲାଗି ବିଶ୍ୱ ବ୍ୟାପୀ ପ୍ରଚେଷ୍ଟା ଚାଲିଛି ।
ଚନ୍ଦ୍ରଶେଖର ନନ୍ଦ  (୧୮୬୮-୧୯୩୨) ଜଣେ ଓଡ଼ିଆ ଗାଳ୍ପିକ  । ତାଙ୍କ ଗଳ୍ପପୁସ୍ତକ ଚିତ୍ରକୁ ପ୍ରଥମ ଓଡ଼ିଆ ଗଳ୍ପ ବହିର ମାନ୍ୟତା ଦିଆଯାଏ । ଗଳ୍ପ ବ୍ୟତିତ ସେ ଓଡ଼ିଆ ସାହିତ୍ୟର ଅନ୍ୟ ବିଭବ ଯଥା ପ୍ରବନ୍ଧ, ଉପନ୍ୟାସ, କବିତାରେ ମଧ୍ୟ ଲେଖନି ଚାଳନା କରିଥିଲେ । ସେ ଅନେକ ପାଠ୍ୟ ପୁସ୍ତକ ମଧ୍ୟ ରଚନା କରିଥିଲେ । ସେ ଫକୀର ମୋହନ ସେନାପତି ଓ ଲକ୍ଷ୍ମୀକାନ୍ତ ମହାପାତ୍ରଙ୍କ ସମସାମୟିକ ଥିଲେ ।
ଓଲାନଜାପାଇନ/ସାମିଡୋରଫାନ , ଲିବାଲଭି ଏକ ବିକ୍ରୟ ନାମ, ହେଉଛି ଏକ ଔଷଧ ମିଶ୍ରଣଯାହା ସିଜୋଫ୍ରେନିଆ ଏବଂ ବାଇପୋଲାର ଡିଜଅଡର ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଏହି ମିଶ୍ରଣରେ ଓଲାନଜାପାଇନ ଯାହା ଏକ ଆଟିପିକାଲ୍ ଆଣ୍ଟିସାଇକୋଟିକ ଏବଂ ସାମିଡୋର୍ଫାନ ଯାହା ଏକ ଓପିଓଏଡ ଆଣ୍ଟାଗୋନିଷ୍ଟ ଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଓଜନ ବୃଦ୍ଧି, ନିଦ୍ରାଳୁ ଭାବ, ଶୁଖିଲା ପାଟି, ମୁଣ୍ଡବିନ୍ଧା, କମ୍ପନ ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଡିମେନ୍ସିଆ ଯୋଗୁ ମୃତ୍ୟୁ ଆଶଙ୍କା, ଓପିଓଏଡ ପ୍ରତ୍ୟାହାର, ନିଉରୋଲେପ୍ଟିକ୍ ମାଲିଗାଣ୍ଟ ସିଣ୍ଡ୍ରୋମ, ମଧୁମେହ, ଟାର୍ଡିଭ ଡିସକାଇନେସିଆ, ଛିଡା ହେବା ସମୟରେ ନିମ୍ନ ରକ୍ତଚାପ ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଓପିଓଏଡ୍ ଗ୍ରହଣ କରୁଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଅନୁଚିତ । ଓଲାନଜାପାଇନ୍ କିପରି କାମ କରେ ତାହା ଅସ୍ପଷ୍ଟ ଅଛି । ଓଲାନଜାପାଇନ ଯୋଗୁ ବଢ଼ିଥିବା ଓଜନ ହ୍ରାସ ସମିଡୋରଫାନ ଉପସ୍ଥିତ ଥାଏ । ଏହି ମିଶ୍ରଣକୁ ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦନ କରାଯାଇଥିଲା । ୨୦୨୨ ସୁଦ୍ଧା ଏହା ବ୍ରିଟେନ କିମ୍ବା ୟୁରୋପରେ ଉପଲବ୍ଧ ହୋଇନଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହା ପିଛା ମାସକୁ ପ୍ରାୟ ୧୫୦୦ ଡଲାର ଖର୍ଚ୍ଚ ହେଉଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୪ ନଭେମ୍ବର ବର୍ଷର ୩୦୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୦୯ତମ  । ବର୍ଷ ଶେଷ ହେବା ପାଇଁ ଆଉ ୫୭ ଦିନ ବାକି ଅଛି ।
ଏଫିଡ୍ରିନ୍ ଏକ ପ୍ରକାର ଔଷଧ ଯାହା ନିମ୍ନ ରକ୍ତଚାପ ପ୍ରତିରୋଧ କରିବାକୁ ଓ ମେରୁଦଣ୍ଡ ନିଶ୍ଚେତକ ଦେବା ସମୟରେ ଦିଆଯାଏ । ଆଜ୍‌ମା, ନିଦ୍ରାରୋଗ ବା ନାର୍କୋଲେପ୍‌ସି ଓ ମୋଟାପଣ ନିମନ୍ତେ ଦିଆଯାଏ, କିନ୍ତୁ ଏହି ରୋଗମାନଙ୍କର ଏଫିଡ୍ରିନ୍ ଏକ ପସନ୍ଦ ଯୋଗ୍ୟ ଚିକିତ୍ସା ନୁହେଁ । ଏହା ପାଟିରେ, ମାଂପେଶୀ ଇଞ୍ଜେକସନ ଓ ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ଶିରାଭ୍ୟନ୍ତର ଇଞ୍ଜେକସନ ଦେଲେ ତୁରନ୍ତ କାର୍ଯ୍ୟକାରୀ ହୁଏ, ମାଂସପେଶୀରେ ଦେଲେ ୨୦ ମିନିଟ ଲାଗେ ଓ ପାଟିରେ ଦେଲେ ଏକ ଘଣ୍ଟା ଲାଗେ । ଇଞ୍ଜେକସନ ପ୍ରଭାବ ଏକ ଘଣ୍ଟା ଓ ପାଟିରେ ଦେଲେ ୪ ଘଣ୍ଟା ରହେ । ଏଫିଡ୍ରିନ୍ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିଦ୍ରା ସମସ୍ୟା, ଉତ୍କଣ୍ଠା, ମୁଣ୍ଡବଥା, ବିଭ୍ରମ/ହାଲ୍ୟୁସିନେସନ, ଉଚ୍ଚ ରକ୍ତଚାପ, ହୃତ୍ କ୍ଷିପ୍ରତା, ଅରୁଚି ଓ ପରିସ୍ରା କରିବା ସମସ୍ୟା ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସଂଘାତ/ , ହୃଦ୍‌ଘାତ ଓ ଅପବ୍ୟବ‌ହାର ଦେଖାଯାଏ । ଗର୍ଭାବସ୍ଥାରେ ଏହାର ବ୍ୟବ‌ହାର ସଠିକ ଲାଗୁଥିଲେ ମଧ୍ୟ ଏହାର ଅନୁଶୀଳନ ହୋଇନାହିଁ । ସ୍ତନ୍ୟପାନ ସମୟରେ ଏହି ଔଷଧ ଦେବାକୁ ନିଷେଧ କରାଯାଏ । ଆଲଫା ଆଡ୍ରେନର୍ଜିକ ରିସେପ୍ଟର   ଓ ବିଟା ଆଡ୍ରେନର୍ଜିକ ରିସେପ୍ଟର   କାମକୁ ତ୍ୱରାନ୍ୱିତ କରି ଏହି ଔଷଧ କାମ କରେ । ସନ ୧୮୮୫ରେ ଏଫିଡ୍ରିନ୍ ପ୍ରଥମେ ପୃଥକ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ପ୍ରତି ଡୋଜର ହୋଲସେଲ ମୂଲ୍ୟ ପ୍ରାୟ ୦.୬୯ରୁ ୧.୩୫ ଆମେରିକୀୟ ଡଲାର । ଏହା ଆମେରିକାରେ ମୁଲ୍ୟବାନ ନୁହେଁ । ସାଧାରଣତଃ ଏଫେଡ୍ରା ଗଛରୁ ଏହା ପ୍ରସ୍ତୁତ କରାଯାଏ । ଏଫିଡ୍ରିନ୍ ଖାଦ୍ୟ ପୋଷକ ଆମେରିକାରେ ନିୟମ ବିରୁଦ୍ଧ । ପାରମ୍ପରିକ ଚାଇନା ମେଡିସିନରେ ଏଫିଡ୍ରିନ ଏକ ବ୍ୟତିକ୍ରମ ।
କୋଇମ୍ବାଟୋର ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର କୋଇମ୍ବତୋରେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୋଇମ୍ବାଟୋର ୧୧.୦୦୫୫ ଉତ୍ତର ଅକ୍ଷାଂଶ ଓ ୭୬.୯୬୬୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୪୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋଇମ୍ବାଟୋର ସହରର ମୋଟ ଜନସଂଖ୍ୟା ୧୮୪୫୯ ଅଟେ । ସେଥି ମଧ୍ୟରୁ ୫୧.୮୧% ଜଣ ପରୁଷ ହୋଇଥିବା ବେଳେ ୪୮.୧୯% ଜଣ ନାରୀ ଅଟନ୍ତି । କୋଇମ୍ବାଟୋରର ସାକ୍ଷରତା ହାର ୬୮.୭୦% ଅଟେ । ଏହା ଜାତୀୟ ହାରଠାରୁ ୩.୮୬% ପ୍ରତିଶତ କମ ଅଟେ । ସେଥିରୁ ୩୯.୫୯% ପ୍ରତିଶତ ପୁରୁଷ ଓ ୨୯.୧୧% ନାରୀ ଅଟନ୍ତି । ୧୨.୧୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ କୋଇମ୍ବାଟୋରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । କୋଇମ୍ବାଟୋରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୨.୫ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୧.୩ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୬୦୬.୦ / ହୋଇଥାଏ ।
ଆର୍ଯ୍ୟାବର୍ତ୍ତ ଭାରତ ବର୍ଷର ପ୍ରତ୍ୟେକ ଭାରତୀୟ ଚତୁର୍ଦ୍ଧାମ ରାମେଶ୍ୱର, ପୁରୀ, ବଦ୍ରୀନାଥ ଓ ଦ୍ୱାରକା ଦର୍ଶନର କାମନା କରିଥାନ୍ତି । ଚାରୋଟି ସ୍ଥାନ   ଚାରିଧାମ ପରମ ପବିତ୍ର । ଏଥିମଧ୍ୟରୁ ତିନୋଟି ଧାମ ପୁରୀ, ରାମେଶ୍ୱର ଏବଂ ଦ୍ୱାରକା ସାଗର କୂଳରେ ଓ ବଦ୍ରୀନାଥ ଧାମ ହିମାଳୟ ପର୍ବତରେ ଅବସ୍ଥିତ । କଥିତ ଅଛି ଯେ ମନୁଷ୍ୟ ପରି ଭଗବାନ ମଧ୍ୟ ରାମେଶ୍ୱରରେ ସ୍ନାନ କରି ଆଭୂଷଣ ବିମଣ୍ଡିତ ହୁଅନ୍ତି ଦ୍ୱାରକାରେ, ଶ୍ରୀକ୍ଷେତ୍ରରେ ଷାଠିଏ ପଉଟି ଭୋଜନ କରି ବଦ୍ରିକାର ନିଶ୍ଚଳ ଅଞ୍ଚଳରେ ସୁଖ ନିଦ୍ରା ଯାଇଥାନ୍ତି । କାର୍ତ୍ତିକଠାରୁ ବୈଶାଖ ଅକ୍ଷୟ ତୃତୀୟା ପର୍ଯ୍ୟନ୍ତ ଛଅମାସ କାଳ ବଦ୍ରୀନାଥ ମନ୍ଦିର ଦ୍ୱାର ବନ୍ଦ ରହେ । ଅଦ୍ୱୈତ ମତବାଦର ପ୍ରଣେତା ଆଦି ଶଙ୍କରାଚାର୍ଯ୍ୟ ସ୍ୱପ୍ରତିଷ୍ଠିତ ସନ୍ନ୍ୟାସୀ ସଂପ୍ରଦାୟକୁ ଦଶ ଭାଗରେ  (ଯଥା- ତୀର୍ଥ, ଆଶ୍ରମ, ବନ, ଅରଣ୍ୟ, ଗିରି, ପର୍ବତ, ସାଗର, ପୁରୀ, ଭାରତୀ ଓ ସରସ୍ୱତୀ) ବିଭକ୍ତ କରି ସେମାନଙ୍କ ବ୍ୟବହାର ପାଇଁ ଭାରତର ଚତୁର୍ଦ୍ଦିଗରେ ଚାରିଟି ମଠ ତାଙ୍କର ଚାରିଜଣ ଶିଷ୍ୟଙ୍କ ଅଧିନରେ ସ୍ଥାପନ କରିଥିଲେ ଓ ପ୍ରତ୍ୟେକ ମଠରେ ଦେବ, ଆଚାର୍ଯ୍ୟ ଏବଂ ମଠ ସେବକ ବ୍ରହ୍ମଚାରୀ ନିଯୁକ୍ତ କରିଥିଲେ  । ସେହି ଚାରିଗୋଟି ମଠ ଆଜି ପର୍ଯ୍ୟନ୍ତ ଶିଷ୍ୟ ପ୍ରଶିଷ୍ୟାନୁକ୍ରମେ ମଠଧାରୀମାନଙ୍କଦ୍ୱାରା ପରିଚାଳିତ ହୋଇ ଆସୁଅଛି । ପଶ୍ଚିମରେ ଦ୍ୱାରକାସ୍ଥିତ ଶାରଦା ମଠରେ ପୀଠାଧିକାରୀଙ୍କ ନାମ ହସ୍ତାମଳକାଚାର୍ଯ୍ୟ । ଦଶନାମୀ ସନ୍ନ୍ୟାସୀମାନଙ୍କ ମଧ୍ୟରୁ ତୀର୍ଥ ଓ ଆଶ୍ରମ ନାମଧାରୀ ସନ୍ନ୍ୟାସୀମାନଙ୍କ ବାସ ନିମିତ୍ତ ଏହି ମଠଟି ଉତ୍କୃଷ୍ଟ । ପୂର୍ବରେ ପୁରୀସ୍ଥିତ ଗୋବର୍ଦ୍ଧନ ମଠରେ ପୀଠାଧିକାରୀଙ୍କ ନାମ ପଦ୍ମପାଦାଚାର୍ଯ୍ୟ । ବନ ଓ ଅରଣ୍ୟ ନାମଧାରୀ ସନ୍ନ୍ୟାସୀମାନଙ୍କ ନିମିତ୍ତ ଏହି ମଠଟି ଉତ୍କୃଷ୍ଟ । ଉତ୍ତରରେ ବଦରିକାଶ୍ରମସ୍ଥିତ ଯୋଶୀ ମଠ ବା ଜ୍ୟୋତିଃ ମଠରେ ପୀଠାଧିକାରୀଙ୍କ ନାମ ତ୍ରୋକଟାଚାର୍ଯ୍ୟ । ଗିରି, ପର୍ବତ ଓ ସାଗର ନାମଧାରୀ ସନ୍ନ୍ୟାସୀମାନଙ୍କ ବାସ ନିମିତ୍ତ ଏହି ମଠଟି ଉତ୍କୃଷ୍ଟ । ଦକ୍ଷିଣରେ ଶୃଙ୍ଗେରୀ  (ଋଶ୍ୟଶୃଙ୍ଗାଶ୍ରମ) ମଠରେ ପୀଠାଧିକାରୀଙ୍କ ନାମ ସୁରେଶ୍ୱରାଚାର୍ଯ୍ୟ  । ପୁରୀ, ଭାରତୀ ଓ ସରସ୍ୱତୀ ନାମଧାରୀ ସନ୍ନ୍ୟାସୀମାନଙ୍କ ବାସାର୍ଥେ ଏହା ଉତ୍କୃଷ୍ଟ ।
ରାଧିକାମଣି ଊନବିଂଶ ଶତାବ୍ଦୀର ଜଣେ ଓଡ଼ିଆ କବି ଥିଲେ । ସେ  'ବସନ୍ତ କାଳରେ ସଖୀ ପ୍ରତି ରାଧା'  ଏହି ବିଷୟରେ ଚଉପଦୀ ରଚନା କରିଥିଲେ ।